
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1732 


25 Νοεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγχώνευση των Ν.Π.Δ.Δ. με την επωνυμία: α) Δημοτι¬ 
κός Σταθμός Δ. Νίκαιας (πρώην ΙΒΣΑ), β) Δημοτι¬ 
κός Παιδικός Σταθμός Δ. Νίκαιας (πρώην ΠΙΚΠΑ) 
και σύσταση σ’ ένα Ν.Π.Δ.Δ. με την επωνυμία «ΔΗ¬ 


ΜΟΤΙΚΟΣ ΠΑΙΔΙΚΟΣ ΣΤΑΘΜΟΣ Δ. ΝΙΚΑΙΑΣ». 1 

Τροποποίηση του Οργανισμού Εσωτερικής Υπηρε- 

σίαςτου Δήμου Αβδήρων Ν. Ξάνθης. 2 

Σύσταση Νομικού Προσώπου με την επωνυμία «Πολι¬ 
τιστικός Οργανισμός Δήμου Μεγίστης (Π.Ο.Δ.)» Ν. 
Δωδεκανήσου. 3 


ΑΠΟΦΑΣΕΙ Σ 

Αριθ. 07/ΔΤΑ/14764 (1) 

Συγχώνευση των Ν.Π.Δ.Δ. με την επωνυμία: α) Δημοτικός 
Σταθμός Δ. Νίκαιας (πρώην ΙΒΣΑ), β) Δημοτικός Παιδι¬ 
κός Σταθμός Δ. Νίκαιας (πρώην ΠΙΚΠΑ) και σύσταση σ’ 
ένα Ν.Π.Δ.Δ. με την επωνυμία «ΔΗΜΟΤΙΚΟΣ ΠΑΙΔΙ¬ 
ΚΟΣ ΣΤΑΘΜΟΣ Δ. ΝΙΚΑΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3106/03 (ΦΕΚ 30/Α710.2.2003) 
«Αναδιοργάνωση του Εθνικού Συστήματος Κοινωνικής 
Φροντίδας και άλλες διατάξεις» και ειδικότερα του άρ¬ 
θρου 8 που αφορά την υπαγωγή των ΚΕΦΟ και άλλων 
υπηρεσιών Κοινωνικής Φροντίδας στους ΟΤΑ (ΦΕΚ 
30/10.2.03/Τ.Α'). 

2. Τις διατάξεις του Ν. 2503/97 «Διοίκηση Οργάνωση, 
Στελέχωση Περιφέρειας, ρύθμιση θεμάτων για την Τοπι¬ 
κή Αυτ/ση και άλλες διατάξεις». 

3. Τις 07/ΔΤΑ/10781/03 και 07/ΔΤΑ/10787/03 αποφά¬ 
σεις μας με τις οποίες συστήθηκανταΔημοτ. Νομικά Πρό¬ 
σωπα στο Δήμο Νίκαιας. 

4. Την 479/2003 απόφαση του Δημοτικού Συμβουλίου 
Νίκαιας «περί σύστασης Νομικού Προσώπου Δ. Δ. “Δημο¬ 
τικός Παιδικός Σταθμός Δ. Νίκαιας”», αποφασίζουμε: 

1. Συστήνουμε στο Δήμο Νίκαιας Ν.Π.Δ.Δ με την επω¬ 
νυμία «ΔΗΜΟΤΙΚΟ ΠΑΙΔΙΚΟ ΣΤΑΘΜΟ ΔΗΜΟΥ ΝΙΚΑΙΑΣ» 
κατά συγχώνευση των Ν.Π.Δ.Δ. α) Δημοτικός Σταθμός Δ. 


Νίκαιας (πρώην ΙΒΣΑ) και β) Δημοτικός Σταθμός Δ. Νίκαι¬ 
ας (πρώην ΠΙΚΠΑ) σύμφωνα με τις διατάξεις του άρθρου 
203τουΠ.Δ. 410/95. 

2. Σκοπός του Νομικού Προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία βρεφών και νηπίων εργαζόμενων γονέων, 
η πολύπλευρη νοητική, συναισθηματική, κοινωνική, ψυ¬ 
χοσωματική ανάπτυξη των παιδιών,η προπαρασκευή 
τους για την φυσική μεταβάσή τους από την οικογενειακή 
ζωή στο σχολικό περιβάλλον. 

3. Πόροι του Νομικού Προσώπου είναι: 

α) Η ετήσια επιχορήγηση του Υπουργείου Εσωτερικών 
Δημόσιας Διοίκησης και Αποκέντρωσης. 

β) Η ετήσια επιχορήγηση του Δήμου Νίκαιας, η οποία θα 
καθορισθεί με απόφαση του Δημοτικού Συμβουλίου πριν 
την ψήφιση του προϋπολογισμού του Ν.Π. και η οποία θα 
προσαρμόζεται ανάλογα με τις ανάγκες του Ν.Π. 

γ) Η μηνιαία εισφορά (τροφεία) από τις οικογένειες των 
φιλοξενούμενων παιδιών. 

δ) Οι κάθε είδους εισφορές, συνδρομές, δωρεές, κλη¬ 
ρονομιές και κληροδοσίες. 

ε) Οι εισπράξεις από το αντίτιμο των παρεχομένων από 
Ν.Π. πραγμάτων και υπηρεσιών. 

στ) Τυχόν πρόσοδοι απάτην ίδια του περιουσία. 

ζ) Άλλες τυχόν επιχορηγήσεις. 

η) Κάθε έσοδο που προέρχεται από φυσικό ή νομικό 
πρόσωπο. 

4. Περιουσία του Ν.Π. είναι η κυριότητα και κάθε άλλο 
εμπράγματο δικαίωμα επί κινητών και ακινήτων του Δη¬ 
μοσίου, τα οποία χρησιμοποιούνται από τους καταργού- 
μενους Κρατικούς Παιδικούς Σταθμούς του Ιδρύματος 
Βρεφονηπιακών Σταθμών Πειραιά και τον Κρατικό Παιδι¬ 
κό Σταθμό ΠΙΚΠΑ Νίκαιας, που βρίσκονται στα διοικητικά 
όρια του Δήμου Νίκαιας για την εκπλήρωση του σκοπού 
του, μεταβιβάζονται στο συνιστώμενο νομικό πρόσωπο 
χωρίς αντάλλαγμα, με την επιφύλαξη των περί κληρονο¬ 
μιών, κληροδοσιών και δωρεών διατάξεων. Μέσα σένα 
τρίμηνο από τον ορισμό των μελών του διοικητικού συμ¬ 
βουλίου θα γίνει πλήρης απογραφή όλων των περιουσια¬ 
κών στοιχείωντων υπό κατάργηση Σταθμών που περιέχο- 
νται στην κυριότητα του συνιστώμενου Ν.Π. 

5. Διοίκηση του Ν.Π. Το Νομικό Πρόσωπο διοικείται από 
πενταμελές Διοικητικό Συμβούλιο που αποτελείται από: 

Α) Τον εκάστοτε Δήμαρχο ή Αντιδήμαρχο ή άλλο μέλος 
αιρετό ή μη που ορίζεται από τον Δήμαρχο ως Πρόεδρος. 

Β) Ένα (1) Δημοτικό Σύμβουλο με τον αναπληρωτή του. 

Δ) Ένα εκπρόσωπο εργαζόμενων του σταθμού. 

Ε) Ένα εκπρόσωπο γονέων με τον αναπληρωτή του. 

Τα με στοιχεία Β και Γ μέλη ορίζονται με απόφαση του 
Δημοτικού Συμβουλίου ενώ τα με στοιχεία Δ και Ε μέλη 
υποδεικνύονται από τη Γ ενική τους Συνέλευση και ορίζο¬ 
νται με απόφαση του Δημοτικού Συμβουλίου. 

6. Θητεία του Διοικητικού Συμβουλίου: Η θητεία των με¬ 
λών ακολουθεί τη Δημοτική Περίοδο. 

7. Εκπροσώπηση του Ν.Π. Το Νομικό Πρόσωπο εκπρο¬ 
σωπείται στα δικαστήρια και σε κάθε δημόσια αρχή από 
τον Πρόεδρο του Διοικητικού Συμβουλίου και όταν αυτός 
απουσιάζει ή κωλύεται από τον Αντιπρόεδρο. 

8. Κάλυψη δαπάνης: Από τις διατάξεις της απόφασης 
αυτής προκαλείται ετήσια δαπάνη σε βάρος του προϋπο¬ 
λογισμού του Δήμου Νίκαιας του τρέχοντος έτους καιτων 
επόμενων οικονομικών ετώντο ύψος της οποίας θα προσ- 
διορισθεί επακριβώς με βάση την ετήσια επιχορήγηση 
του Δήμου για τη λειτουργία του Νομικού Προσώπου από 
το Υπουργείο Εσωτερικών Δημόσιας Διοίκησης και Απο¬ 
κέντρωσης σύμφωνα μετις διατάξειςτου άρθρου 8του Ν. 
3106/2003 (ΦΕΚ30/Α/10.2.2003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Νοεμβρίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 4020 (2) 

Τροποποίηση του Οργανισμού Εσωτερικής Υπηρεσίας 
του Δήμου Αβδήρων Ν. Ξάνθης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1) Τις διατάξεις του άρθρου 12 του Ν. 1188/81 όπως 
αντικαταστάθηκε με το άρθρο 8 παρ.5 του Ν.2307/95. 

2) Τις διατάξεις των Π.Δ. 37 α /87 και 22/90 13 του Ν. 
2672/98. 

3) Τις διατάξειςτου άρθρου 34-38του Ν. 2190/94. 

4) Τις διατάξεις του άρθρου 18 του Ν. 2539/97 όπως 
τροποποιήθηκαν κατά την παρ. 2 με την παρ. 1 του άρ¬ 
θρου 

5) Την 67/2003 απόφαση του Δήμου Αβδήρων για τρο¬ 
ποποίηση του Οργανισμού Εσωτερικής Υπηρεσίας. 

6) Το άρθρο 31 παρ. 1 και 2 εδάφ.Β του Ν. 3013/2002 
σύμφωνα με τον οποίο επιτρέπεται η τροποποίηση του 
Οργανισμού. 

7) Το Ν.2503/97 «Διοίκηση, οργάνωση, στελέχωσητης 
περιφέρειας, ρύθμιση θεμάτων για την Τοπική Αυτ/ση και 
άλλες διατάξεις». 

8) Την 4308/6.7.2001 απόφαση του Γενικού Γραμματέα 
η οποία δημοσιεύθηκε στο ΦΕΚ 917/Β/17.7.2003 

9) Την 1330/1999 απόφαση του Γενικού Γραμματέα για 
την ψήφιση του Ο.Ε.Υ. του Δήμου Αβδήρων που δημοσι¬ 
εύθηκε στο ΦΕΚ 609/1999. 

10) Τη σύμφωνη γνώμη του Υπηρεσιακού Συμβουλίου 
Προσωπικού (ΟΤΑ) του Ν. Ξάνθης η οποία διατυπώνεται 
στο 9ο πρακτικό του, αποφασίζουμε: 

Εγκρίνουμε την 67/2003 απόφαση του Δημοτικού Συμ¬ 
βουλίου Αβδήρων με την οποία ψηφίζεται η τροποποίηση 
του οργανισμού εσωτερικής υπηρεσίας του Δήμου Αβδή¬ 
ρων. 


Άρθρο 1 

Διάρθρωση Υπηρεσιών 

Οι δραστηριότητες των υπηρεσιών του Δήμου Αβδή¬ 
ρων κατανέμονται στις εξής διοικητικές ενότητες: 

1. ΓΡΑΦΕΙΟ ΓΡΑΜΜΑΤΕΙΑΣ ΔΗΜΑΡΧΟΥ ΚΑΙ ΑΝΤΙΔΗ- 
ΜΑΡΧΟΥ 

2. ΓΡΑΦΕΙΟ ΜΗΧΑΝΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ 

1. ΓΡΑΦΕΙΟ ΠΡΟΓΡΑΜΜΑΤΙΣΜΟΥ ΚΑΙ ΑΓΡΟΤΙΚΗΣ- 
ΤΟΥΡΙΣΤΙΚΗΣ ΑΝΑΠΤΥΞΗΣ 

2. ΓΡΑΦΕΙΟ ΚΟΙΝΩΝΙΚΗΣ ΠΟΛΙΤΙΚΗΣ, ΕΚΠΑΙΔΕΥΣΗΣ, 
ΕΠΑΓΓΕΛΜΑΤΙΚΟΥ ΠΡΟΣΑΝΑΤΟΛΙΣΜΟΥ ΚΑΙ ΠΟΛΙ¬ 
ΤΙΣΜΟΥ 

5. ΓΡΑΦΕΙΟ ΕΙΔΙΚΩΝ ΣΥΝΕΡΓΑΤΩΝ-ΕΙΔΙΚΩΝ ΣΥΜ¬ 
ΒΟΥΛΩΝ Ή ΕΠΙΣΤΗΜΟΝΙΚΩΝ ΣΥΝΕΡΓΑΤΩΝ 

6. ΓΡΑΦΕΙΟ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ 
(Κ.Ε.Π.) 

7. ΝΟΜΙΚΗ ΥΠΗΡΕΣΙΑ (Δικηγόρος) 

8. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

9. ΤΜΗΜΑΤΕΧΝIΚΩΝ ΥΠΗΡΕΣΙΩΝ ΚΑΙ ΠΕΡΙΒΑΛΛΟΝΤΟΣ 

ΚΕΦΑΛΑΙΟ Β: ΑΡΜΟΔΙΟΤΗΤΕΣ ΥΠΗΡΕΣΙΩΝ 
Άρθρο2 

Γ ραφείο Γ ραμματείας Δημάρχου και Αντιδημάρχου 

α. Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Δημάρχου. 

β. Ρύθμιση συναντήσεων και επικοινωνιών του Δημάρ¬ 
χου και τήρηση ημερολογίου των προσωπικών επαφών 
του, εντός και εκτός του Δήμου. 

γ. Τήρηση προσωπικού αρχείου εγγράφων του Δημάρ¬ 
χου. 

δ. Τήρηση πρακτικών συναντήσεων ή συμβουλίων στα 
οποία μετέχει ο Δήμαρχος. 

ε. Συγκέντρωση στοιχείων ή εγγράφων που πρέπει να 
υπογραφούν από τον Δήμαρχο και μέριμνα για την υπο¬ 
γραφή και τη διεκπεραίωση τους, 
στ. Τήρηση αρχείων αποφάσεων Δημάρχου, 
ζ. Εκτέλεση κάθε διοικητικής υποστήριξης που ανατίθε¬ 
ται από τον Δήμαρχο και η οποία δεν ανήκει στην αρμο¬ 
διότητα των υπολοίπων υπηρεσιών. 

η. Διεκπεραίωση κάθε υπόθεσης που αναθέτουν οι Αντι- 
δήμαρχοι στα πλαίσια των αρμοδιοτήτων τους, 
θ. Φροντίδα για τις δημόσιες σχέσεις του Δήμου, 
ι. Πληροφόρηση των δημοτών για κάθε δραστηριότητα 
του Δήμου. 

ια. Ενημέρωση των δημοτών για τα δικαιώματα τους και 
τις ενέργειες που απαιτούνται για τη διεκπεραίωση των 
υποθέσεωντους καθώς και ο εφοδιασμός τους μετά απα¬ 
ραίτητα πληροφοριακά στοιχεία και έντυπα. 

ιβ. Παραλαβή υποδείξεων, προτάσεων και παραπόνων 
των δημοτών. 

Άρθρο 3 

Γραφείο Μηχανοργάνωσης και Πληροφορικής 

α. Φροντίδα για την εγκατάσταση, βελτίωση και σωστή 
λειτουργία του μηχανογραφικού εξοπλισμού του Δήμου 
καθώς και την εποπτεία της συντήρησης των εφαρμογών. 

β. Επεξεργασία προτάσεων για τη σκοπιμότητα αυτο¬ 
ματοποίησης διαδικασιών μέσω της πληροφορικής, την 
ανάλυση συστημάτων, την εκτίμηση των αναγκών για την 
εγκατάσταση και λειτουργία των μηχανογραφικών εφαρ¬ 
μογών, την παραγωγή των προγραμμάτων σε συνδυασμό 
με την επιλογή λειτουργικού συστήματος και υλικού. 

γ. Υποστήριξη των διαδικασιών προμήθειας του απα¬ 
ραίτητου εξοπλισμού σε λογισμικό ή / και υλικό. 

δ. Φροντίδα για την εκπαίδευση των χρηστών των μη¬ 
χανογραφικών εφαρμογών που υποστηρίζονται από το 
σύστημα καθώς και για την ενημέρωση όλου του προσω¬ 
πικού σε θέματα πληροφορικής. 

ε. Εξασφάλιση των αποθηκευμένων πληροφοριών και 
προστασία τους από τυχόν δυνατότητες μη εξουσιοδο¬ 
τημένης πρόσβασης. 

στ. Φροντίδα για την εύρυθμη και αποτελεσματική λει¬ 
τουργία του όλου μηχανογραφικού συστήματος και την 
επίτευξη του μέγιστου βαθμού διαθεσιμότητας του. 

ζ. Συνεχής ενημέρωση για τις δυνατότητες που προ¬ 
σφέρουν οι τεχνολογίες πληροφορικής και τηλεπικοινω¬ 
νιών και τη διατύπωση εισηγήσεων για τη χρήση τέτοιων 
τεχνολογιών από το Δήμο. 

η. Ανάπτυξη μικρών εφαρμογών που ενδέχεται να προ- 
κύψουν ανάλογα με τις ανάγκες του Δήμου. 

θ. Παρακολούθηση της εξέλιξης της νομοθεσίας σε ό,τι 
αφορά θέματα ασφάλειας των πληροφοριών και προστα¬ 
σίας των ατομικών δικαιωμάτων και την φροντίδα για την 
τήρηση των διατάξεων που εκάστοτε ισχύουν. 

ι. Συνεργασία με τις άλλες υπηρεσίες για τη συλλογή/ 
επεξεργασία στοιχείων σχετικά με το εσωτερικό και το 
εξωτερικό περιβάλλον του Δήμου. 

ια. Ανάπτυξη και συντήρηση ηλεκτρονικών αρχείων με 
τα παραπάνω στοιχεία προς χρήση και αξιοποίηση από 
την δημοτική αρχή και τις υπηρεσίες μέσω εσωτερικού 
ηλεκτρονικού δικτύου πληροφόρησης. 

ιβ. Αξιοποίηση του ΙΝΤΕΡΝΕΤ και των Τραπεζών Πλη¬ 
ροφοριών, σε συνεργασία με διαδημοτικούς και άλλους 
φορείς της Τοπ. Αυτοδιοίκησης. 

Άρθρο 4 

Γ ραφείο Προγραμματισμού και Αγροτικής - Τουριστικής 
Ανάπτυξης 

Α. Προγραμματισμός της τοπικής ανάπτυξης και της 
δράσης του Δήμου. 

α. Συνεχής έρευνα και παρακολούθηση των εξελίξεων 
στην περιοχή του Δήμου και τεκμηρίωση τους μέσω της 
συγκέντρωσης στατιστικών στοιχείων και δεικτών, που 
περιγράφουν την οικονομική, περιβαλλοντική, κοινωνική, 
πολιτιστική κ.λπ. κατάστασή της. 

β. Συγκέντρωση πληροφοριών από το εξωτερικό περι¬ 
βάλλον του Δήμου που επηρεάζουν τις δραστηριότητες 
του (π.χ. πλαίσια του εθνικού, περιφερειακού και νομαρ¬ 
χιακού προγραμματισμού, χρηματοδοτήσεις, δημόσιες 
πολιτικές, κατευθύνσεις των συλλογικών οργάνων της 
Τ.Α., προγράμματα φορέων υποστήριξης της Τ.Α., προ¬ 
γράμματα Ε.Ε.), 

γ. Φροντίδα για τη συγκέντρωση μελετών και τεχνογνω¬ 
σίας που είναι δυνατόν να βοηθήσουν τις επιδιώξεις του 
Δήμου (π.χ. κλαδικές και αναπτυξιακές μελέτες, έρευνες, 
ειδικές μελέτες διαμόρφωσης και τυποποίησης τεχνο¬ 
γνωσίας στο χώρο της Τοπικής Αυτοδιοίκησης κ.λπ.). 

δ. Εισηγήσεις προς τα αιρετά όργανα για την οργάνω¬ 
ση των διαδικασιών στρατηγικού/επιχειρησιακού προ¬ 
γραμματισμού του Δήμου συνολικά και στους επιμέρους 
τομείς (Τεχνικά, Πολεοδομικά, Περιβαλλοντικά, Οικονο¬ 
μικά, Κοινωνικά και Πολιτιστικά ζητήματα). 

ε. Υποστήριξη των διαδικασιών σύνταξης των μεσοπρό¬ 
θεσμων και ετήσιων Προγραμμάτων του Δήμου και υπο¬ 
στήριξη της λειτουργίας του Δήμου ως φορέα προγραμ¬ 
ματισμού στο πλαίσιο της διαδικασίας του Αναπτυξιακού 
Προγραμματισμού της Χώρας (π.χ. Ν. 1622/86 για το Δη¬ 


μοκρατικό Προγραμματισμό, διαδικασία σχεδιασμού Κοι¬ 
νοτικού Πλαισίου Στήριξης). 

στ. Υποστήριξη των διαδικασιών προώθησης της υλο¬ 
ποίησης, παρακολούθησης της εφαρμογής, αξιολόγη¬ 
σης και αναθεώρησης των μεσοπρόθεσμων και ετήσιων 
Προγραμμάτων του Δήμου. 

ζ. Διερεύνηση των πηγών χρηματοδότησης και διατύ¬ 
πωση προτάσεων για την εξεύρεση πόρων για την υλο¬ 
ποίηση του προγράμματος δράσης του Δήμου. 

η. Συνεργασία με τους ειδικούς συνεργάτες, τους προϊ¬ 
σταμένους και τα επιστημονικά στελέχη του Δήμου και 
από κοινού διατύπωση εισηγήσεων προς τα αιρετά όργα¬ 
να. 

θ. Συγκέντρωση του σχετικού υλικού που απαιτείται για 
την τεκμηριωμένη λήψη αποφάσεων από το Δημοτικό 
Συμβούλιο, τη Δημαρχιακή Επιτροπή, τις εκτροπές του 
Δημοτικού Συμβουλίου και τα Τοπικά Συμβούλια. 

ι. Συνεργασία με τις υπηρεσίες της Ν.Α,, της Τ.Ε.Δ.Κ,, 
της Περιφέρειας, των Κεντρικών Φορέων καθώς και με 
τους φορείς διαδημοτικής συνεργασίας στην ευρύτερη 
περιοχή του Δήμου. 

Β. Προγράμματα Ευρωπαϊκής Ένωσης 
Σχετικά με τα προγράμματα της Ε.Ε. οι αρμοδιότητες 
του Γ ραφείου είναι: 

α. Ενημέρωση της Δημοτικής Αρχής για τα Προγράμ¬ 
ματα της Ε.Ε. που ενδιαφέρουν τον Δήμο και υποστήριξη 
των αρμόδιων υπηρεσιών στο σχεδίασμά, στην υλοποίη¬ 
ση και στην αξιολόγηση σχετικών ενεργειών. 

β. Κατάρτιση αιτήσεων (σε συνεργασία με τις αρμόδιες 
υπηρεσίες) συμμετοχής του Δήμου σε συγκεκριμένα 
Προγράμματα και η παρακολούθηση και αξιολόγηση της 
υλοποίησης τους. 

γ. Αναζήτηση συνεργασιών στο εσωτερικό και εξωτερι¬ 
κό για την αξιοποίηση των δυνατοτήτων που προσφέρουν 
τα προγράμματα. 

δ. Διακίνηση μέσα στο Δήμο εντύπων και άλλων μέσων 
πληροφόρησης για τις ευρωπαϊκές εξελίξεις που αφο- 
ρούντην Τοπική Αυτοδιοίκηση. 

ε. Ενημέρωση των υπαλλήλων και των αιρετών στα ζη¬ 
τήματα της Ευρωπαϊκής Ένωσης. 

Γ. Τουριστική Ανάπτυξη 

α. Συγκέντρωση και επεξεργασία στοιχείων που αφο¬ 
ρούν την υφιστάμενη κατάσταση του τουρισμού στον Δή¬ 
μο. 

β. Εισήγηση και σχεδιασμός των προγραμμάτων πα¬ 
ρέμβασης του Δήμου στο χώρο της παροχής τουριστικών 
υπηρεσιών. 

γ. Παρακολούθηση της υλοποίησης προγραμμάτων 
τουριστικής προβολής της περιοχής του Δήμου (π.χ. πα¬ 
ραγωγή τουριστικού υλικού και εκδόσεις πρακτικών οδη¬ 
γών για τους ταξιδιώτες, συμμετοχή σε εκθέσεις τουρι¬ 
σμού, δημιουργία δικτύων επικοινωνίας και συνεργασίας 
με άλλες περιοχές εντός και εκτός της χώρας κ.λπ.). 

δ. Συνεργασία και συντονισμός με τους αρμόδιους φο¬ 
ρείς τουρισμού π.χ. Ενώσεις Ξενοδόχων κ.α. επαγγελμα¬ 
τικών φορέων καθώς και με κάθε φορέα ή άτομο που δρα¬ 
στηριοποιείται στον τουρισμό για την καταγραφή των 
προβλημάτων του τομέα και για τη βελτίωση των παρεχό¬ 
μενων υπηρεσιών. 

Δ. Προστασία/Διαχείριση Δασών 
α. Επεξεργασία προτάσεων προς τις αρμόδιες υπηρε¬ 
σίες για την προστασία και διαχείριση δασικών περιοχών 
του Δήμου. 

β. Σε συνεργασία με την τεχνική υπηρεσία, διατύπωση 
προτάσεων μελέτης και εκτέλεσης έργων υποδομής (π.χ. 

δασικής οδοποιίας, κτιρίων, διευθέτησης δασικών χει- 
μάρρων, κατασκευής υδατοδεξαμενών, κατασκευής ση¬ 
μείων υδροληψίας για πυροσβεστικά οχήματα, υποδο¬ 
μών βοσκοτόπων, χώρων αναψυχής, αντιπυρικών ζωνών 
κ.λπ.). 

γ. Διατύπωση προτάσεων στο Δασαρχείο ή στο Τμήμα 
Αναδασώσεων του Υπουργείου Γεωργίας για την αναδά¬ 
σωση περιοχών. 

δ. Συμμετοχή του Δήμου στην οργάνωση της πυροπρο¬ 
στασίας των δασών. 

ε. Υποβολή προτάσεων στην Ε.Ε. και στο Υπουργείο Γε¬ 
ωργίας για χρηματοδότηση ενεργειών προστασίας/αξιο¬ 
ποίησης δασών και ανάπτυξης ορεινών / μειονεκτικών πε¬ 
ριοχών. 

Ε. Αγροτική Ανάπτυξη 

α. Επεξεργασία προτάσεων προς τις αρμόδιες υπηρε¬ 
σίες για την εκπόνηση μελετών, τη σύνταξη σχεδίων και 
την υλοποίηση προγραμμάτων για την αγροτική ανάπτυ¬ 
ξη της περιοχής του Δήμου. 

β. Παροχή συμβουλευτικών υπηρεσιών και ενημέρωση/ 
πληροφόρηση των αγροτών σε θέματα γεωπονίας. 

γ. Υποστήριξη της συμμετοχής του Δήμου στην κατάρ¬ 
τιση των Νομαρχιακών Προγραμμάτων αγροτικής ανά¬ 
πτυξης και παρακολούθηση των εφαρμοζομένων μέ¬ 
τρων. 

δ. Συνεργασία μετά αρμόδια τμήματα της Ν.Α. και συμ¬ 
μετοχή σε προγράμματα ενημέρωσης για την ανάπτυξη 
νέων βιολογικών καλλιεργειών, την εφαρμογή προγραμ¬ 
μάτων αναδιάρθρωσης, την προστασία των περιοχών γης 
υψηλής παραγωγικότητας, την ορθολογική αξιοποίηση 
των βοσκοτόπων. 

ε. Συμμετοχή στα προγράμματα της Ν.Α., της Περιφέ¬ 
ρειας και του κράτους για την ισόρροπη ανάπτυξη της γε¬ 
ωργικής βιομηχανίας, την ενημέρωση για τηντήρηση των 
περιβαλλοντικών όρων λειτουργίας. 

στ. Εντοπισμός ελλείψεων αγροτικής οδοποιίας και άλ¬ 
λων έργων υποδομής (υδραυλικών - εγγειοβελτιωτικών 
έργων) και υποβολή σχετικών προτάσεων στις αρμόδιες 
υπηρεσίες του Νομού και της Περιφέρειας. 

ΣΤ. Οργάνωση και ανάπτυξη του Ανθρώπινου Δυναμι¬ 
κού 

α. Υποστήριξη του Δήμου και των θυγατρικών φορέων 
του σε θέματα βελτίωσης της Οργάνωσης και των διαδι¬ 
κασιών Διοίκησης και Λειτουργίας. 

β. Υποστήριξη στην ίδρυση / λειτουργία Νομικών Προ¬ 
σώπων Δημοσίου Δικαίου και Δημοτικών Επιχειρήσεων. 

γ. Οργάνωση και εκτέλεση προγραμμάτων επιμόρφω¬ 
σης του προσωπικού του Δήμου καθώς και οργάνωση 
προγραμμάτων ενημέρωσης αιρετών οργάνων. 

Αρθρο 5 

Γ ραφείο Κοινωνικής Πολιτικής, Εκπαίδευσης, 
Επαγγελματικού Προσανατολισμού και Πολιτισμού 

Α. Υποστήριξη σε θέματα κοινωνικής / πολιτιστικής πο¬ 
λιτικής 

α. Συγκέντρωση και επεξεργασία στοιχείων που αφο¬ 
ρούν την υφιστάμενη κατάσταση των υποδομών της πε¬ 
ριοχής του Δήμου σε ζητήματα κοινωνικής πολιτικής, 
πρόνοιας, υγείας, παιδείας, επιμόρφωσης, πολιτισμού. 

β. Συγκέντρωση και επεξεργασία στοιχείων που αφο¬ 
ρούν στην υφιστάμενη κατάσταση ατόμων του Δήμου 
που ανήκουν σε διάφορες κοινωνικές ομάδες (νέοι, ηλι¬ 
κιωμένοι, γυναίκες κ.λπ.) και ιδίως ομάδων με κίνδυνο 
αποκλεισμού από την αγορά εργασίας, 
γ. Παρακολούθηση της ποιότητας των παρεχόμενων 


υπηρεσιών πρόνοιας, υγείας, παιδείας, πολιτισμού προς 
τους δημότες είτε μέσω των Νομικών Προσώπωντου Δή¬ 
μου είτε μέσω άλλων τοπικών φορέων. 

δ. Συνεργασία με τα Νομικά Πρόσωπα του Δήμου που 
ασκούν αρμοδιότητες Κοινωνικής και Πολιτιστικής Πολι¬ 
τικής. 

ε. Υποβολή προτάσεων σε εθνικά προγράμματα και 
προγράμματα της Ε.Ε. Υλοποίηση, παρακολούθηση και 
αξιολόγηση της υλοποίησης τους. 

στ. Εκπόνηση ερευνών / μελετών κοινωνικού / πολιτιστι¬ 
κού περιεχομένου. 

ζ. Ανάπτυξη συνεργασιών και συντονισμού με άλλους 
φορείς με σκοπό τη δημιουργία ενιαίας αντίληψης για τις 
ανάγκες και την αποφυγή επικαλύψεων στις υπηρεσίες 
που παρέχονται. Δημιουργία ενός μόνιμου μηχανισμού 
διασύνδεσης και συνεργασίας των φορέων, κρατικών και 
μη, επαγγελματικών και εθελοντικών, εθνικών, περιφερει¬ 
ακών και ευρωπαϊκών που παρέχουν κοινωνικές / πολιτι¬ 
στικές υπηρεσίες στα γεωγραφικά όρια του Δήμου. 

η. Σχεδιασμός / υλοποίηση προγραμμάτων με στόχους: 
τη διάσωση και διάδοση της πολιτιστικής κληρονομιάς, 
την προώθηση της συνεργασίας και της ανταλλαγής 
εμπειριών των νέων της περιοχής με νέους από την Ευ¬ 
ρώπη και τη διοργάνωση πολιτιστικών δραστηριοτήτων. 

θ. Πληροφόρηση / ενημέρωση, ευαισθητοποίηση των 
δημοτών. 

ι. Προσέλκυση εθελοντών. 

ια. Παροχή κοινωνικών και πολιτιστικών υπηρεσιών συ¬ 
μπληρωματικά με τα Νομικά Πρόσωπα του Δήμου. 

ιβ. Παροχή υπηρεσιών σε θέματα επαγγελματικού προ¬ 
σανατολισμού (επεξεργασία στοιχείων, ενημέρωση 
κ.λπ). 

Β. ΑΘΛΗΤΙΣΜΟΣ 

α. Οργάνωση - λειτουργία κάθε μορφής αθλητικών εκ¬ 
δηλώσεων, διαφόρων συναντήσεων (ποδοσφαίρου, κα¬ 
λαθοσφαίρισης, κολύμβησης κ.λπ.), προγραμμάτων μαζι¬ 
κού αθλητισμού για όλες τις ηλικίες, προγραμμάτων για 
άτομα με ειδικές ανάγκες, προγραμμάτων για την ανεύ¬ 
ρεση ταλέντων, καθώς και ειδικών προγραμμάτων αθλη¬ 
τικής παιδείας (παιδί και θάλασσα, αθλητισμός και γυναί¬ 
κα, αθλητισμός και τρίτη ηλικία κ.λπ.). 

β. Φροντίδα των εθνικών γυμναστηρίων η κυριότητα και 
η χρήση των οποίων έχει περιέλθει στην Τοπική Αυτοδιοί¬ 
κηση. 

γ. Έρευνα για τα γενικά προβλήματα που σχετίζονται με 
τον αθλητισμό και εισήγηση λύσεων. 

δ. Καταγραφή και αξιολόγηση των υπαρχόντων αθλητι¬ 
κών χώρων - εγκαταστάσεων, μέριμνα για την καλή λει¬ 
τουργία και τη βελτίωση της αθλητικής υποδομής. 

ε. Επικοινωνία με ομοσπονδίες, ομίλους και γενικότερα 
με φορείς κου σχετίζονται με τον αθλητισμό. 

Άρθρο 6 

Γ ραφείο Ειδικών Συνεργατών - Ειδικών Συμβούλων 
ή Επιστημονικών Συνεργατών 

Ο ειδικός σύμβουλος, επιστημονικός συνεργάτης ή ει¬ 
δικός συνεργάτης ασκεί καθήκοντα επιτελικά και δεν έχει 
αποφασιστική αρμοδιότητα οποιοσδήποτε μορφής. 

Παρέχει συμβουλές και διατυπώνει εξειδικευμένες 
γνώμες γραπτά ή προφορικά σε όλους τους τομείς δρα¬ 
στηριότητας του Δήμου. Γιατο σκοπό αυτό παίρνει απευ¬ 
θείας εντολές από το Δήμαρχο και συνεργάζεται με οποι- 
οδήποτε τρόπο με το προσωπικό του Δήμου σε όλη την ιε¬ 
ραρχία, το νομικό σύμβουλο και άλλους παράγοντες. 
Έχει δικαίωμα να ζητά προφορικά ή γραπτά, στοιχεία που 

θα είναι αναγκαία, κατά τη γνώμη του, για την εκτέλεση 
των εντολών του Δημάρχου. Ο ως άνω, υπάγεται ειδικά 
και αποκλειστικά στην υπηρεσιακή δικαιοδοσία του Δη¬ 
μάρχου, στον οποίο και είναι υποχρεωμένος να δίνει λόγο 
σε κάθε περίπτωση. 

Άρθρο 7 

Γραφείο Κέντρου Εξυπηρέτησης Πολιτών 

Το Κέντρο Εξυπηρέτησης Πολιτών (Κ.Ε.Π.) υπάγεται 
απευθείας στον Δήμαρχο. 

Αποστολή του Κέντρου Εξυπηρέτησης Πολιτών 
(Κ.Ε.Π.) είναι η παροχή διοικητικών πληροφοριών και η 
διεκπεραίωση υποθέσεων των πολιτών από την υποβολή 
της αίτησης μέχρι την έκδοση της τελικής πράξης σε συ¬ 
νεργασία με τις καθ’ ύλην αρμόδιες υπηρεσίες. Ειδικότε¬ 
ρα το Κ.Ε.Π. έχει τις εξής αρμοδιότητες: 

α. Ενημέρωση: Ενημερώνουν και πληροφορούν τους 
πολίτες για τις ενέργειες που απαιτούνται για τη διεκπε¬ 
ραίωση διοικητικών υποθέσεων. Τα αναγκαία πληροφο¬ 
ριακά στοιχεία αντλούνται από την κεντρική βάση δεδο¬ 
μένων του Υπ.Ε.Δ-Δ.&Α., με την οποία θα συνδέεται το 
Κ.Ε.Π., αλλά και από τοπικές βάσεις δεδομένων, τις οποί¬ 
ες μπορεί να διαμορφώσει. 

β. Διεκπεραίωση υποθέσεων: 

Παραλαμβάνουν αιτήσεις πολιτών, για τη διεκπεραίω¬ 
ση υποθέσεων τους από τις υπηρεσίες του δημοσίου, τα 
στοιχεία των οποίων καταχωρούν σε ειδικό πρωτόκολλο. 

Διαθέτει για διευκόλυνση του έντυπα αιτήσεων κατά το 
άρθρο 3 παράγραφος 3 του Κώδικα Διοικητικής Διαδικα¬ 
σίας (Ν.2690/199). 

Ελέγχει την πληρότητα των αιτήσεων των πολιτών και 
σε περίπτωση που για τη διεκπεραίωση των υποθέσεων 
του απαιτούνται δικαιολογητικά, που δεν υποβάλλονται 
μαζί με την αίτηση, το Κ.Ε.Π., τα αναζητεί και τα παρα- 
λαμβάνει με οποιοδήποτε πρόσφορο τρόπο από τις αρ¬ 
μόδιες υπηρεσίες, μετά από σχετική εξουσιοδότηση των 
πολιτών. 

Διαβιβάζει πλήρεις φακέλουςτων υποθέσεων των πολι¬ 
τών, στην αρμόδια για τη διεκπεραίωση τους υπηρεσία, 
με οποιοδήποτε πρόσφορο τρόπο. Το τελικό έγγραφο 
αποστέλλεται από την αρμόδια υπηρεσία και πάλι στο 
Κ.Ε.Π. υποβολής της αρχικής αίτησης, από το οποίο το 
παραλαμβάνει ο πολίτης ή του αποστέλλεται από το 
Κ.Ε.Π. στην διεύθυνση που έχει δηλωθεί με συστημένη 
επιστολή επί αντικαταβολή. Με κοινές αποφάσεις του 
Υπουργού Ες.Δ.Δ.&Α. και του κατά περίπτωση αρμοδίου 
Υπουργού θα καθοριστούν οι διοικητικές διαδικασίες που 
θα διεκπεραιώνονται μέσω του Κ.Ε.Π. σύμφωνα με όσα 
προβλέπονται στην παράγραφο 1 του άρθρου 3.1 του 
Ν.3013/2002. 

γ. Άλλες υπηρεσίες: 

Η επικύρωση αντιγράφων διοικητικών εγγράφων. 

Η θεώρηση του γνησίου της υπογραφής. 

Η χορήγηση παραβολών, υπευθύνων δηλώσεων κ.λπ. 

Η χορήγηση του αποδεικτικού φορολογικής ενημερό¬ 
τητας, μέσω ηλεκτρονικής διασύνδεσης με το σύστημα 
ΤΑΧΙ5. 


Άρθρο 8 

Νομική Υπηρεσία (δικηγόρος) 

α. Παροχή υπηρεσιών νομικές υποστήριξης προς τα αι¬ 
ρετά όργανα του Δήμου για την προώθηση των επιδιώξε¬ 
ων / στόχων / συμφερόντων του Δήμου (παρίσταται στις 
συνεδριάσεις του Δημοτικού Συμβουλίου και της Δημαρ¬ 
χιακής Επιτροπής όταν καλείται). 


β. Παροχή υπηρεσιών νομικής υποστήριξης προς τις 
υπηρεσίες στα Νομικά Πρόσωπα και στα άλλα ιδρύματα 
του Δήμου για οποιοδήποτε θέμα. 

γ. Νομική επεξεργασία και γνωμοδότηση για πράξεις 
της δημόσιας διοίκησης που αφορούν το Δήμο. 

δ. Νομική επεξεργασία προγραμματικών συμβάσεων 
του Δήμου, συμβολαίων, συμβάσεων εργασίας και έρ¬ 
γου, διακηρύξεων, δημοπρασιών κ.λπ. 

ε. Παραστάσεις σε όλα τα δικαστήρια για υποθέσεις 
του Δήμου. 

στ. Παραστάσεις στις Διοικητικές Αρχές για την προά¬ 
σπιση των συμφερόντων του Δήμου. 

ζ. Συντήρηση της αναγκαίας υποδομής της υπηρεσίας 
για να ανταποκριθεί στις προηγούμενες δραστηριότητες. 
(Συγκέντρωση νόμων, διαταγμάτων, γνωμοδοτήσεων, 
αποφάσεων και νομολογίας που αφορούν τα θέματα που 
απασχολούν τον Δήμο). 


Άρθρο 9 

Τμήμα Διοικητικών και Οικονομικών Υπηρεσιών 

Α. λειτουργίες Γραμματειακής Υποστήριξης και Διοικη¬ 
τικής Μέριμνας των Υπηρεσιών. 

α. Τήρηση των διαδικασιών πρωτοκόλλησης των κάθε 
είδους εισερχομένων στο Δήμο εγγράφων. Διανομή των 
εγγράφων στις επιμέρους υπηρεσίες του Δήμου. 

β. Τήρηση των διαδικασιών πρωτοκόλλησης των κάθε εί¬ 
δους εξερχόμενων από τον Δήμο εγγράφων. Διεκπεραίω¬ 
ση / αποστολή των εγγράφων αυτών στους αποδέκτες. 

γ. Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. Τήρηση του γενικού 
αρχείου του Δήμου. 

δ. Παροχή κάθε είδους δακτυλογράφησης και γραμμα¬ 
τειακής υποστήριξης προς τις διάφορες υπηρεσιακές μο¬ 
νάδες. 

ε. Μέριμνα για την εκτέλεση των γενικών βοηθητικών 
λειτουργιών υποστήριξης για τις ανάγκες των υπηρεσιών 
του Δήμου (τηλεφωνικό κέντρο, τέλεξ, φαξ, ασφάλεια κτι¬ 
ρίων, καθαριότητα κτιρίων - γραφείων, λειτουργία κυλι¬ 
κείων, φωτοαντιγραφήσεις, εξωτερικές και εσωτερικές 
εργασίες διακίνησης εγγράφων κ.λπ.). Γιατο σκοπό αυτό 
αξιοποιούνται κλητήρες, τηλεφωνητές, φύλακες, καθαρί¬ 
στριες κ.λ.π. στους οποίους κατανέμονται αρμοδιότητες 
για τα επιμέρους κτίρια -εγκαταστάσεις των υπηρεσιών 
του Δήμου. 

στ. Βεβαίωση μόνιμης κατοικίας για μεταδημότευση. 

Β. Γραμματεία Δημοτικού Συμβουλίου (Δ.Σ.). Δημαρ¬ 
χιακής Επιτροπής (Δ.Ε.), Επιτροπών Δημοτικού Συμβου¬ 
λίου, Τοπικών Συμβουλίων (Τ.Σ.) 

α. Κατάρτιση σε συνεργασία με τον πρόεδρο του Δ.Σ., 
της ημερήσιας διάταξης των συνεδριάσεων του Δ.Σ. και 
ενημέρωση των μελών του Δ.Σ. για τα θέματα και το χρό¬ 
νο/τόπο κάθε συνεδρίασης. 

β. Συγκέντρωση, αναπαραγωγή και αποστολή στα μέλη 
του Δ.Σ. των διαφόρων εισηγήσεων και γενικά του ενημε¬ 
ρωτικού υλικού που αντιστοιχεί στα θέματα των συνε¬ 
δριάσεων. 

γ. Μέριμνα γιατο χώροτων συνεδριάσεων, την καλή λει¬ 
τουργία των εγκαταστάσεων, την ύπαρξη των κατάλλη¬ 
λων μέσων κ.λπ. 

δ. Τήρηση πρακτικών κατά τη διάρκεια των συνεδριά¬ 
σεων. 

ε. Τήρηση αρχείου πρακτικών και αποφάσεων του Δ.Σ. 

στ. Δακτυλογράφηση / αναπαραγωγή αποφάσεων του 
Δ.Σ. και αποστολή τους στην Υπηρεσία Τ.Α. της Περιφέ¬ 
ρειας. 

ζ. Ενημέρωση των υπηρεσιών του Δήμου για τις εγκε¬ 
κριμένες αποφάσεις του Δ.Σ. 

η. Ενημέρωση των αρμόδιων επιτροπών του Δ.Σ. για τα 
θέματα που παραπέμπονται σε αυτές από το Δημοτικό 
Συμβούλιο προς μελέτη. 

θ. Παρακολούθηση της διαδικασίας επεξεργασίας τους 
και προετοιμασία για την έγκαιρη επανεισαγωγή τους στο 
Δημοτικό Συμβούλιο προς λήψη οριστικής απόφασης. 

ι. Παροχή κάθε είδους γραμματειακής υποστήριξης 
προς τη Δημαρχιακή Επιτροπή και τις μόνιμες και έκτα¬ 
κτες επιτροπές που συνιστά το Δημοτικό Συμβούλιο (ενη¬ 
μέρωση για τα θέματα και το χρόνο κάθε συνεδρίασης, 
διανομή εισηγήσεων προς τα μέλη των Επιτροπών, τήρη¬ 
ση πρακτικών, τήρηση αρχείου πρακτικών, δακτυλογρά¬ 
φηση / αναπαραγωγή εισηγήσεων). 

ια. Τήρηση αρχείου εκπροσώπων του Δήμου σε διάφο¬ 
ρους φορείς και όργανα. 

Φροντίδα για την αποστολή στοιχείων προς τους προη¬ 
γούμενους εκπρόσωπους, επικοινωνία, παραλαβή και 
εσωτερική διεκπεραίωση των εκθέσεων των εκπροσώ¬ 
πων προς το Δήμο./ 

ιβ. Διοικητική υποστήριξη των Ν.Π.Δ.Δ. του Δήμου. 

Γ. Θέματα Προσωπικού - Μισθοδοσίας - Ασφάλισης 
α. Φροντίδα για τη συγκέντρωση των διατάξεων της νο¬ 
μοθεσίας και την κανονική εφαρμογή των γενικών ρυθμί¬ 
σεων της Πολιτείας στα θέματα του προσωπικού, οποι¬ 
οσδήποτε σχέσης εργασίας, του Δήμου. 

β. Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη, κ.λπ. του προσωπικού 
του Δήμου με οποιαδήποτε σχέση εργασίας, σύμφωνα με 
τις εκάστοτε ισχύουσες διατάξεις. 

γ. Διαχείριση των διαδικασιών ελέγχου παρουσίας, πα¬ 
ροχής αδειών, αξιολόγησης και άσκησης πειθαρχικού δι¬ 
καίου στο προσωπικό του Δήμου, με οποιαδήποτε σχέση 
εργασίας, σύμφωνα με τις εκάστοτε ισχύουσες διατάξεις. 

δ. Τήρηση των μητρώων και φακέλων του προσωπικού 
του Δήμου, με οποιαδήποτε εργασιακή σχέση, με τη συ¬ 
γκέντρωση και καταγραφή των κάθε είδους μεταβολών 
της οικογενειακής, υπηρεσιακής και ατομικής κατάστα¬ 
σης (προσόντα, οικογενειακή κατάσταση, υπηρεσιακή 
εξέλιξη, απόδοση, αμοιβές, ποινές, άδειες, απουσίες 
κ.λπ.). 

ε. Τήρηση των διαδικασιών συγκέντρωσης, καταγρα¬ 
φής των πληροφοριών που έχουν σχέση με τον καθορι¬ 
σμό των κάθε φύσης αμοιβών και παροχών προς το προ¬ 
σωπικό οποιοσδήποτε εργασιακής σχέσης του Δήμου. 

στ. Παροχή κάθε είδους πληροφοριών, προφορικών ή 
γραπτών (πιστοποιητικά, βεβαιώσεις κ.λπ.) προς το προ¬ 
σωπικό του Δήμου που αφορούν την υπηρεσιακή του κα¬ 
τάσταση. 

ζ. Παρακολούθηση της εφαρμογής και των μεταβολών 
της οργανωτικής δομής και στελέχωσης των υπηρεσιών 
του Δήμου. Παρακολούθηση της κατανομής των θέσεων 
εργασίας στις επιμέρους υπηρεσίες του Δήμου. 

η. Συγκέντρωση στοιχείων μεταβολών του προσωπικού 
ή αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Δήμου, με οποιαδή¬ 
ποτε εργασιακή σχέση, που αντιστοιχούν και έχουν επί¬ 
δραση στην καταβολή των αμοιβών τους. 

θ. Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά των 
καταστάσεων πληρωμής κάθε είδους αμοιβής προς το 
προσωπικό του Δήμου. 


ι. Έλεγχος των προηγούμενων καταστάσεων και έγκαι¬ 
ρη διαβίβαση ενός αντίγραφου στο ταμείο για πληρωμές. 

ια. Τήρηση αρχείου καταβληθέντων αμοιβών στο προ¬ 
σωπικό του Δήμου και έκδοση των αντίστοιχων βεβαιώ¬ 
σεων αποδοχών. 

Δ. Διαχείριση Αγροτικών θεμάτων 
Διαχείριση διαδικασιών που σχετίζονται με τον ΟΓΑ, με 
αποζημιώσεις του ΕΛΓΑ ίοη με επιδοτήσεις της Διεύθυν¬ 
σης Γεωργίας της Ν .Α. (ενημέρωση των αγροτών, διεκπε¬ 
ραίωση της αλληλογραφίας, συγκέντρωση των αιτήσεων 
και δηλώσεων κ.λπ.). 

Ε. Διαχείριση θεμάτων Δημοτικής Επιτροπής Παιδείας 
και Σχολικών Επιτροπών 

α. Μέριμνα για τη συγκρότηση και τη λειτουργία των 
σχολικών επιτροπών όλων των σχολείων Α/θμιας και 
Β/μιας Εκπαίδευσης και της Δημοτικής Επιτροπής Παι¬ 
δείας. 

β. Διοικητική υποστήριξη της Δημοτικής Επιτροπής Παι¬ 
δείας. 

γ. Συνεργασία μετηνΤεχνική υπηρεσία για τη καταγρα¬ 
φή των στεγαστικών αναγκών των σχολείων, για απαλλο¬ 
τριώσεις χώρων για ανέγερση νέων διδακτηρίων και τη 
διεκπεραίωση κτιριακών θεμάτων που έχουν σχέση με συ- 
ντηρήσεις, ανεγέρσεις, προσθήκες αιθουσών, επεκτά¬ 
σεις χώρων στα υπάρχοντα σχολεία, αγορές οικοπέδων 
νέων σχολικών μονάδων. 

δ. Καταγραφή καταστάσεων κατανομής λειτουργικών 
δαπανών ΚΒΕΙ ενημέρωσης των σχολείων για την παρα¬ 
λαβή των χρημάτων. 

ΣΤ. Προϋπολογισμοί - Απολογισμοί - Οικονομική παρα¬ 
κολούθηση 

α. Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετησίων προϋπολογι¬ 
σμών δαπανών λειτου ργίας των υπη ρεσιών του Δή μο υ και 
των αντίστοιχων προϋπολογισμών εσόδων του Δήμου. 

β. Παρακολούθηση της εξέλιξης των προηγουμένων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋπο- 
λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

γ. Σύνταξη των ετήσιων οικονομικών απολογισμών του 
Δήμου σε συνεργασία με το Ταμείο. 

δ. Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την 
εκτέλεση του προϋπολογισμού της κάθε Διοικητικής ενό¬ 
τητας και με τις αναθεωρήσεις του. 

ε. Σύνταξη και υποβολή στα πολιτικά όργανα, στο Συμ¬ 
βούλιο Συντονισμού Υπηρεσιών και στην Υπηρεσία Προ¬ 
γραμματισμού, περιοδικών οικονομικών απολογιστικών 
στοιχείων σύμφωνα με το σύστημα οικονομικής πληρο¬ 
φόρησης που εφαρμόζει ο Δήμος. 

στ. Τήρηση των βιβλίων και αρχείων του λογιστικού συ¬ 
στήματος των Ο.Τ.Α. όπως εκάστοτε ισχύει. 

ζ. Τήρηση του νέου διπλογραφικού συστήματος των 
Ο.Τ.Α. από της εφαρμογής του. 
η. Τήρηση μητρώου παγίων, 
θ. Σύνταξη οικονομικών καταστάσεων. 

Ζ. Διαχείριση Ταμείου (Ειδική Ταμειακή Υπηρεσία) 
α. Διαμόρφωση και παρακολούθηση των ταμειακών 
προγραμμάτων του Δήμου με τη συνεχή παρακολούθηση 
των υποχρεώσεων και των αναμενόμενων εισπράξεων. 

β. Παραλαβή των Χρηματικών Ενταλμάτων Πληρωμών 
και διενέργεια των πληρωμών προς τους δικαιούχους με¬ 
τά από έλεγχο των τυχόν επιπρόσθετων δικαιολογητικών 

που ορίζει ο νόμος ότι πρέπει να προσκομίζουν οι δικαι¬ 
ούχοι (π.χ. φορολογική ενημερότητα στην περίπτωση των 
Εταιρειών). 

γ. Καταγραφή των διενεργουμένων πληρωμών σύμφω¬ 
να με τις ισχύουσες διαδικασίες. 

δ. Μέριμνα για την απόδοση των κάθε φύσης κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

ε. Διενέργεια εισπράξεων αντίστοιχων οφειλών προς το 
Δήμο. Έκδοση αντίστοιχων γραμματίων εισπράξεως και 
σχετικής ενημέρωση του περιοδικού αρχείου οφειλετών 
κατά οφειλέτη. 

στ. Παρακολούθηση της πραγματοποίησης των υπο¬ 
χρεώσεων των οφειλετών προς το Δήμο και ενημέρωση 
του Λογιστηρίου για τις καθυστερούμενες οφειλές. 

ζ. Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

η. Παραλαβή των βεβαιωτικών καταλόγων των υπόχρε¬ 
ων καιτων αντίστοιχων οφειλομένων στο Δήμο ποσών κα¬ 
τά κατηγορία προσόδου. Έκδοση και μέριμνα για την κοι¬ 
νοποίηση ατομικών ή ειδικών προσκλήσεων προς τους 
οφειλέτες του Δήμου. 

θ. Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

ι. Τήρηση των διαδικασιών, αρχείων και γενικά λογαρια¬ 
σμών του λογιστικού συστήματος του Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

ια. Κατάρτιση των περιοδικών καταστάσεων εισπρα- 
χθέντων και εισπρακτέων εσόδων. 

ιβ. Τήρηση φυσικού ταμείου στα γραφεία του Δήμου. 
Διενέργεια χρηματικών δοσοληψιών με τις τράπεζες. 

ιγ. Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. 

Παροχή κάθε είδους στοιχείων που ζητούνται από Δη¬ 
μόσιες / Ελεγκτικές υπηρεσίες σύμφωνα με τις διαδικα¬ 
σίες που ισχύουν εκάστοτε. 

Η. Διαχείριση Δαπανών - Προμήθειες 
α. Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Δήμου στους αντίστοιχους δικαιούχους. 

β. Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του Προϋπολο¬ 
γισμού του Δήμου και έκδοση χρηματικών ενταλμάτων 
πληρωμής. Αποστολή των ενταλμάτων στο Ταμείο για τη 
διενέργεια των πληρωμών. 

γ. Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει ο Δήμος. 

δ. Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείων που ζητούνται από δημόσιες/ 
ελεγκτικές υπηρεσίες σύμφωνα με τις διαδικασίες που 
ισχύουν εκάστοτε. 

ε. Μέριμνα για τη σύνταξη τεχνικών προδιαγραφών για 
την προμήθεια μηχανημάτων, τεχνικού εξοπλισμού ή υλι¬ 
κών για τις ανάγκες του Δήμου και συμμετοχή στις αντί¬ 
στοιχες επιτροπές αξιολόγησης προσφορών και παραλα¬ 
βής· 

στ. Διαχείριση διαδικασιών προμηθειών του Δήμου (σύ¬ 
σταση επιτροπών, διακηρύξεις, διαγωνισμοί, παραλαβή 
προσφορών, παραγγελίες κ.λπ.). 


ζ. Τήρηση αρχείου παγίων κινητών περιουσιακών στοι- 
χείωντου Δήμου. 

η. Φροντίδα για την αποθήκευση των παγίων ή αναλω¬ 
σίμων υλικών και τήρηση διαδικασιών παράδοσης και πα¬ 
ραλαβής. 

Θ. Διαχείριση εσόδων 

α. Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς τον Δήμο των φυσικών προσώπων ή των κάθε είδους 
επιχειρήσεων της περιοχής, για φόρους, εισφορές, τέλη, 
δικαιώματα που περιοδικά πρέπει να καταβάλλονται στο 
Δήμο με βάση τις ισχύπυσες κάθε φορά διατάξεις της νο¬ 
μοθεσίας. 

β. Έλεγχος της ακρίβειας των μεγεθών με βάση τα 
οποία υπολογίζονται το ύψος ανά υπόχρεο των προηγου¬ 
μένων φόρων, εισφορών, τελών, δικαιωμάτων κ.λπ. 

γ. Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα του Δήμου. 

δ. Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία προ¬ 
σόδου και υπόχρεο. 

ε. Κατάρτιση βεβαιωτικών καταλόγων υπόχρεων και 
αντιστοίχων οφειλομένων ποσών κατά κατηγορία προσό¬ 
δου. 

στ. Μέριμνα για την ενημέρωση των υπόχρεων για την 
καταβολή των προηγουμένων οφειλομένων ποσών και 
μέριμνα για την τήρηση των διαδικασιών που ισχύουν για 
τις προσφυγές των υπόχρεων όταν αμφισβητούντο ύψος 
των οφειλομένων ποσών. 

ζ. Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

η. Τήρηση των αντιστοίχων διαδικασιών και έκδοση βε¬ 
βαιώσεων / αδειών που σχετίζονται με την είσπραξη δια¬ 
φόρων τελών, δικαιωμάτων ή εισφορών. 

θ. Τήρηση όλων των οικονομικών δοσοληψιών που σχε¬ 
τίζονται με τη λειτουργία των νεκροταφείων, την ύδρευση 
κ.λπ. 

I. Δημοτική Περιουσία - Κληροδοτήματα 
α. Τήρηση αρχείου της δημοτικής ακίνητης περιουσίας, 
β. Μέριμνα για την αξιοποίηση / εκμετάλλευση της δη¬ 
μοτικής ακίνητης περιουσίας (μισθώσεις, κατάρτιση σχε¬ 
τικών συμβάσεων κ.λπ.). 

γ. Τήρηση αρχείου κληροδοτημάτων προς το Δήμο και 
μέριμνα για την αξιοποίηση τους. 

δ. Τήρηση των διαδικασιών που σχετίζονται με τις δω¬ 
ρεές προς τον Δήμο. 

ΙΑ. Χορήγηση Αδειών Καταστημάτων 
Διοικητική Υποστήριξη των κάτωθι αρμοδιοτήτων του 
Δήμου: 

α. Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας το- 
ον οποίων καθορίζονται από υγειονομικές διατάξεις. 

β. Χορήγηση αδειών μικροπωλητών και η κατασκευή, 
λειτουργία και εκμετάλλευση περιπτέρων και κυλικείων 
εντός κοινοχρήστων χώρων. 

γ. Χορήγηση των αδειών εγκατάστασης και λειτουργίας 
θεάτρων, κινηματογράφων και παρεμφερών επιχειρήσε¬ 
ων, που προβλέπονται από τους Α.Ν. 445/1937 και 
446/1937. 

δ. Χορήγηση των αδειών λειτουργίας μουσικής σε δη¬ 
μόσια κέντρα, που προβλέπονται από αστυνομικές διατά¬ 
ξεις και χορηγούνται σύμφωνα με την Α5/3010/85 υγειο¬ 
νομική διάταξη. 

ε. Χορήγηση των αδειών εγκατάστασης και λειτουργίας 
ψυχαγωγικώνπαιχνιδιών, που προβλέπονται από αστυνο¬ 
μικές διατάξεις και δεν υπάγονται σης διατάξεις του Ν. 
2000/1991. 

στ. Επιβολή διοικητικών κυρώσεων σε παραβάτες των 
όρων λειτουργίας των καταστημάτων (προσωρινή ή ορι¬ 
στική ανάκληση άδειας ή σφράγιση σύμφωνα με τις ισχύ- 
ουσες διατάξεις). 

ζ. Τήρηση αρχείου των αδειών καταστημάτων υγειονο¬ 
μικού ενδιαφέροντος. 

η. Έκδοση άδειας λειτουργίας καταστημάτων εκμίσθω- 
σης μοτοποδηλάτων. 

θ. Θεώρηση των τιμοκαταλόγων των δωματίων των ξε¬ 
νοδοχειακών επιχειρήσεων και καταλυμάτων στις περι¬ 
πτώσεις που αυτές λειτουργούν σε νομούς ή νησιά που 
δεν εδρεύουν υπηρεσίες του Ε.Ο.Τ. 

ΙΒ. Δημοτική Κατάσταση 

α. Σύνταξη, ενημέρωση και τήρηση των βιβλίων του δη¬ 
μοτολογίου και πληθυσμού. 

β. Τήρηση για κάθε οικογένεια, ιδιαίτερου φακέλου με 
τα σχετικά δικαιολογητικά και αρχείου αποφάσεων μετα¬ 
βολών στο δημοτολόγιο. 

γ. Βεβαίωση μόνιμης κατοικίας για μεταδημότευση, 
δ. Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

ε. Επιμέλεια της εφαρμογής των σχετικών με τους δη¬ 
μότες διατάξεων του Δημοτικού / Κοινοτικού Κώδικα και 
του Κώδικα Ελληνικής Ιθαγένειας. 

στ. Τήρηση και συνεχής ενημέρωση αρχείων στα οποία 
καταγράφονται τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, γάμοι, θάνατοι) 
καθώς και κάθε μεταγενέστερο γεγονός που συνδέεται 
με αυτά (π.χ. βαπτίσεις, διαζύγια, ονοματοθεσία, μεταβο¬ 
λή θρησκεύματος κ.λπ.) σύμφωνα με τις ισχύουσες θε¬ 
σμοθετημένες διαδικασίες. 

ζ. Τήρηση αρχείων επισήμων εγγράφων ληξιαρχικών 
γεγονότων. 

η. Έκδοση αντιγράφων αποσπασμάτων ληξιαρχικών 
πράξεων ή άλλων θεσμοθετημένων πιστοποιητικών. 

θ. Περιοδική ενημέρωση των Κρατικών Υπηρεσιών (π.χ. 
ΕΣΥΕ) για τις γεννήσεις, γάμους, θανάτους που συνέβη- 
σαν στην περιφέρεια του Δήμου. 

ι. Ενημέρωση των αντίστοιχων υπηρεσιών άλλων ΟΤΑ 
για τα ληξιαρχικά γεγονότα που επηρεάζουν τα στοιχεία 
των μητρώων / αρχείων που τηρούνται στα Τμήματα αυ¬ 
τά. 

ια. Συνεργασία με Ληξιαρχεία άλλων ΟΤΑ σε περιπτώ¬ 
σεις μεταβολών ή προσθήκης ληξιαρχικών πράξεων που 
βρίσκονται καταχωρημένες εκεί. 

ιβ. Κατάρτιση ετησίως των μητρώων αρρένων, τήρηση 
των αρχείων αυτών, ενημέρωση και τήρηση αρχείου των 
αποφάσεων των μεταβολών που επέρχονται σε αυτά. 

ιγ. Κατάρτιση των στρατολογικών πινάκων και έκδοση 
των απαιτούμενων πιστοποιητικών. 

ιδ. Μέριμνα για την έκδοση και δημοσίευση των αποφά¬ 
σεων των στρατιωτικών συμβουλίων. 

ιε. Έκδοση των αναγκαίων πιστοποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές. 

ιστ. Σύνταξη και τήρηση των μητρώων διαφόρων απο- 
γραφών στρατολογικού ενδιαφέροντος. 

ιζ. Επιμέλεια της εφαρμογής της εκλογικής νομοθεσίας 
και εκτέλεση των καθηκόντων που ανατίθενται στον Δήμο 
από τον εκλογικό νόμο. 

ιη. Τήρηση εκλογικών καταλόγων, ενημέρωση και έκδο¬ 


ση των σχετικών πιστοποιητικών για την έκδοση εκλογι¬ 
κών βιβλιαρίων. 

ιθ. Μέριμνα για την τήρηση των θεσμοθετημένων διαδι¬ 
κασιών για τη διεξαγωγή των πολιτικών γάμων. 

ΙΓ Ειδική Υπηρεσία (Δημοτική Αστυνομία) 
α. Έλεγχος της εφαρμογής των κανονιστικών αποφά¬ 
σεων που εκδίδει το Δημοτικό Συμβούλιο. 

β. Έλεγχος της τήρησης των διατάξεων που αφορούν 
την καθαριότητα, την κυκλοφορία και στάθμευση των 
οχημάτων, την κοινή ησυχία, την αισθητική των πόλεων, 
την οικοδόμηση, την ύδρευση, την αποχέτευση, την ηχο¬ 
ρύπανση και την προστασία του περιβάλλοντος, την ευ- 
κοσμία και την ευταξία (έλεγχος εκπομπών και ρύπων). 

γ. Έλεγχος της τήρησης των διατάξεων που αφορούν 
στην λειτουργία των πάσης φύσεως επιτηδευμάτων και 
επαγγελμάτων. 

δ. Έλεγχος της λειτουργίας των εμποροπανηγύρεων, 
των λαϊκών αγορών, των δημοτικών αγορών και του υπαί¬ 
θριου εμπορίου. 

ε. Έλεγχος της τήρησης των διατάξεων των σχετικών 
με τη χορήγηση αδειών ίδρυσης και λειτουργίας κατα¬ 
στημάτων υγειονομικού ενδιαφέροντος καθώς επίσης και 
του ωραρίου λειτουργίας κέντρων διασκέδασης, συνα¬ 
φών καταστημάτων και εμπορικών καταστημάτων. 

στ. Έλεγχος της τήρησης των διατάξεων των σχετικών 
με τις διαφημίσεις. 

ζ. Παρακολούθηση και υποβοήθηση της κυκλοφορίας 
των τροχοφόρων στην περιφέρεια του Δήμου με την απο¬ 
τροπή γεγονότων που εμποδίζουν την κανονική κίνησή 
τους (έλεγχος κυκλοφορίας, παρανόμου παρκαρίσματος 
κ.λπ.). 

η. Μέριμνα για την κανονική χρήση (συμπεριλαμβανο¬ 
μένου και της κατάληψης) των κοινοχρήστων χώρων στην 
περιφέρεια του Δήμου (πεζοδρόμια, πάρκα κ.λπ.). 

θ. Εντοπισμός και έλεγχος της αυθαίρετης δόμησης και 
της σχετικής ενημέρωσης της υπηρεσίας έκδοσης αδει¬ 
ών για την από κοινού νόμιμη δράση (εφαρμογή Γενικού 
Οικοδομικού Κανονισμού και των διατάξεων για τις επι¬ 
κίνδυνες οικοδομές). 

ι. Έλεγχος της τήρησης των υποχρεώσεων αυτών που 
εκτελούν έργα και εναποθέτουν υλικά και εργαλεία στις 
οδούς, στο δημοτικό ή κοινοτικό δίκτυο. 

ια. Έλεγχος σήμανσης των εργασιών που εκτελούνται 
στις οδούς. 

ιβ. Επίβλεψη εφαρμογής διακοπής εργασιών λόγω έλ¬ 
λειψης μέτρων ασφαλείας και υγιεινής. 

ιγ. Αφαίρεση άδειας οικοδομής για ασφαλιστικές ει¬ 
σφορές. 

ιδ. Επιθεώρηση αμαξωμάτων κοντινών ως προς την εμ¬ 
φάνισή τους. 

ιε. Έλεγχος επιχειρήσεων τουριστικού ενδιαφέροντος, 
σχετικά με την εφαρμογή της τουριστικής νομοθεσίας, 
ιστ. Προστασία σπηλαίων. 

ιζ. Έλεγχος της τήρησης των διατάξεων που αφορούν 
την αλιεία στα εσωτερικά ύδατα (λιμνοθάλασσες, λίμνες, 
ιχθυοτροφεία, ποταμοί). 

ιη. Εφαρμογή των διατάξεων που αφορούν τους χώ¬ 
ρους εγκατάστασης πλανόδιων νομάδων. 

ιθ. Εκτέλεση οποιοσδήποτε νέας αρμοδιότητας ανατί¬ 
θεται με νομοθετική ρύθμιση στις υπηρεσίες της Δημοτι¬ 
κής Αστυνομίας. 

ΙΔ. Περιοδική Απασχόληση Διοικητικών Υπαλλήλων στα 
Δημοτικά Διαμερίσματα 

Με σκοπό τη διοικητική εξυπηρέτηση των δημοτών των 
Δημοτικών διαμερισμάτων ανατίθεται σε δημοτικούς 

υπαλλήλους, με απόφαση του Δημάρχου, η περιοδική 
τους απασχόληση στα Δημοτικά Διαμερίσματα, στα 
οποία άνω των 1000 κατοίκων μπορεί να λειτουργούν 
αποκεντρωμένα Γ ραφεία. 

Αρθρο 10 

Τμήμα Τεχνικών Υπηρεσιών και Περιβάλλοντος 

Α. Προγραμματισμός Τεχνικών Έργων 
α. Προσδιορισμός στόχων, ετήσιων και μεσοπρόθε¬ 
σμων, που αφορούν τον προγραμματισμό τεχνικής δρα¬ 
στηριότητας του Δήμου ως προς την εκτέλεση νέων τε¬ 
χνικών έργων στην περιοχή του Δήμου, την εκτέλεση ερ¬ 
γασιών συντήρησης της υφιστάμενης κοινόχρηστης 
υποδομής και τις εργασίες των λοιπών τομέων της τεχνι¬ 
κής υπηρεσίας. 

β. Προγραμματισμός ετήσιος και μεσοπρόθεσμος με¬ 
λετών και κατασκευών νέων έργων και συντηρήσεων που 
αναλαμβάνει ο Δήμος και εργασιών των λοιπών τομέων 
της Τεχνικής Υπηρεσίας και καθορισμός προϋποθέσεων 
υλοποίησης (χρονοδιάγραμμα, τεχνικός εξοπλισμός, αν¬ 
θρώπινο δυναμικό, πόροι κ.λπ.). 

γ. Παρακολούθηση υλοποίησης προηγούμενου προ¬ 
γραμματισμού και τήρηση απολογιστικών και στατιστι¬ 
κών στοιχείων. 

δ. Προγραμματισμός προμηθειών του Δήμου και εισή¬ 
γηση της σκοπιμότητας τους σε συνεργασία με την Οικο¬ 
νομική Υπηρεσία. 

Β. Μελέτες / Επιβλέψεις Τεχνικών Έργων 
α. Εισήγηση για τη σκοπιμότητα ανάθεσης συγκεκριμέ¬ 
νων μελετών τεχνικών έργων σε τρίτους εκτός του Δήμου 
(προμελέτες, προκαταρκτικές μελέτες, οριστικές μελέ¬ 
τες, μελέτες εφαρμογής). Κατάρτιση προδιαγραφών με¬ 
λετών και τήρηση των διαδικασιών ανάθεσης συγκεκρι¬ 
μένων μελετών σε τρίτους (σύνταξη διακηρύξεων, τευ¬ 
χών προδιαγραφών, αξιολόγηση} εκδηλώσεων 
ενδιαφέροντος, εισήγηση σχετικών αποφάσεων, σύντα¬ 
ξη συμβάσεων κ.λπ.). 

β. Παρακολούθηση της εκπόνησης μελετών τεχνικών 
έργων που ανατίθενται σε τρίτους, τήρηση των διαδικα¬ 
σιών παρακολούθησης ελέγχου και παραλαβής των με¬ 
λετών από ποιοτικής και συμβατικής άποψης. 

γ. Σύνταξη τεχνικών μελετών είτε για έργα που θα εκτε- 
λεστούν με αυτεπιστασία είτε για έργα που θα ανατεθούν 
σε τρίτους, στις περιπτώσεις που αποφασίζεται η εκπό¬ 
νηση μελετών από τις υπηρεσίες του Δήμου. 

δ. Εισήγηση για τη σκοπιμότητα ανάθεσης της κατα¬ 
σκευής τεχνικών έργων σε τρίτους. Κατάρτιση προδια- 
γραφώντεχνικών έργων και τήρηση των διαδικασιών ανά¬ 
θεσης έργων σε τρίτους (δημοπρατήσεις, αξιολόγηση 
προσφορών, εισήγηση σχετικών αποφάσεων, σύνταξη 
συμβάσεων κ.λπ.). 

ε. Επίβλεψη εκτέλεσης τεχνικών έργων που εκτελού- 
νται είτε με αυτεπιστασία είτε από τρίτους. Τήρηση των 
διαδικασιών παρακολούθησης και ελέγχου εκτέλεσης και 
παραλαβής τεχνικών έργων από ποιοτικής, ποσοτικής 
άποψης και συμβατικής άποψης. 

στ. Φροντίδα για την παρακολούθηση και τήρηση της 
νομοθεσίας που έχει σχέση με την ανάθεση, παρακολού¬ 
θηση, εκτέλεση και παραλαβή μελετών και τεχνικών έρ¬ 
γων. 

ζ. Εκτέλεση κάθε φύσης σχεδιαστικών εργασιών για τις 
ανάγκες της Υπηρεσίας. 

Γ. Θέματα προστασίαο περιβάλλοντος 
α. Συγκέντρωση στοιχείων, επί τόπου διερεύνηση και 
καταγραφή αδυναμιών της περιοχής του Δήμου σε θέμα¬ 


τα περιβάλλοντος (π.χ. διαχείριση στερεών και υγρών 
αποβλήτων αποκατάσταση χώρων, απομάκρυνση οχλου- 
σών δραστηριοτήτων, πηγές ρύπανσης, προστασία και 
διαχείριση βιοτόπου κ.λπ.). 

β. Τεκμηρίωση των αδυναμιών, προβλημάτων της πε¬ 
ριοχής και τήρηση σχετικού αρχείου. 

γ. Επεξεργασία των στοιχείων που συγκεντρώνονται / 
καταγράφονται και εισήγηση προγραμμάτων επεμβάσε- 
ωντου Δήμου ή άλλων αρμόδιων φορέων για τη βελτίωση 
της υπάρχουσας κατάστασης. 

δ. Συνεργασίες με αντίστοιχου αντικειμένου Νομαρχια¬ 
κές ή Κεντρικές Υπηρεσίες και φορείς για την από κοινού 
ρύθμιση περιβαλλοντικών θεμάτων που απασχολούν την 
περιοχή του Δήμου και για την ανάπτυξη αντίστοιχων κοι¬ 
νών προγραμμάτων. 

ε. Συνεργασία με την Υπηρεσία Προγραμματισμού για 
θέματα σχεδιασμού / προγραμματισμού της δράσης του 
Δήμου σε ζητήματα προστασίας του περιβάλλοντος. 

στ. Η ενεργειακή διαχείριση των κτιρίων του Δήμου 
(Κ.ΥΑ. 21475/4707/98). 

Δ. Συγκρότηση - προγραμματισμός - παρακολούθηση 
των Συνεργείων του Τμήματος: 

α. Για την εκτέλεση των λειτουργιών του Τ μήματος συ¬ 
γκροτούνται ειδικά συνεργεία. Οι σχετικές με τα συνερ¬ 
γεία αρμοδιότητες του Τμήματος περιλαμβάνουν συ¬ 
γκρότηση, οργάνωση, συντονισμό και γενικά διοίκηση 
των συνεργείων του Τ μήματος. 

β. Ετοιμασία του προγράμματος δράσης των συνεργεί¬ 
ων (καθορισμός αναγκαίων έργων, συντηρήσεων, επεμ¬ 
βάσεων, καθορισμοί προτεραιοτήτων κ.λπ.). 

γ. Ανάλυση του προηγούμενου προγράμματος για τον 
καθορισμό των αναγκών του κάθε συνεργείου σε τεχνικό 
εξοπλισμό, εργαλεία, ανθρώπινο δυναμικό κατά ειδικότη¬ 
τες, ποσότητες υλικών κατ’ είδος κ.λπ. 

δ. Επίβλεψη από διοικητική και τεχνική άποψη των ερ¬ 
γασιών που εκτελούν τα συνεργεία. 

ε. Συγκρότηση οργάνωση και διοίκηση συνεργείων αμέ¬ 
σου επέμβασης σε περιπτώσεις επειγόντων εργασιών 
εκτός προγράμματος (π.χ. άμεσες επισκευές εγκαταστά¬ 
σεων δημοτικών κτιρίων ή σχολείων). 

στ. Φροντίδα για τη στελέχωση και την εκπαίδευση του 
προσωπικού του κάθε συνεργείου. 

ζ. Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασιών. 
Επίβλεψη εργασιών που εκτελούνται από συνεργεία τρί¬ 
των από τεχνική και χρονική άποψη. 

η. Μέριμνα για την έγκαιρη προμήθεια των υλικών των 
εργασιών που εκτελείτο κάθε συνεργείο. 

θ. Χειρισμός και φροντίδα για τη συντήρηση και αξιο¬ 
ποίηση των μηχανημάτων, τεχνικών μέσων και εργαλείων 
που χρησιμοποιείτο συνεργείο. 

1. Συνεργείο Τεχνικών Έργων 

α. Κατασκευή, επισκευή, συντήρηση, διακόσμηση και 
εξοπλισμός των κτιρίων και εγκαταστάσεων του Δήμου 
καθώς και γενικά των κτιρίων και εγκαταστάσεων που 
αναλαμβάνει να κατασκευάσει, επισκευάσει ή συντηρή¬ 
σει ο Δήμος. 

β. Επισκευή, συντήρηση έργων οδοποιίας και λοιπών 
έργων υποδομής (κατασκευές κόμβων και διαβάσεων, γε¬ 
φυρών, αντιπλημμυρικών έργων, διευθετήσεις και καλύ¬ 
ψεις ρεμάτων κ.λπ.). 

γ. Επισκευή, συντήρηση έργων διαμόρφωσης υπαί¬ 
θριων χώρων (π.χ. πεζόδρομοι, πλατείες, παιδικές χαρές, 
αθλητικοί χώροι κ.λπ.). 

2. Συνεργείο Ύδρευσης - Αποχέτευσης 

α. Φροντίδα καλής λειτουργίας και συντήρησης του συ¬ 
στήματος ύδρευσης / αποχέτευσης. 

β. Καταμέτρηση της κατανάλωσης νερού και ενημέρω¬ 
ση μετά σχετικά στοιχεία της Οικονομικής Υπηρεσίας. 

3. Συνεργείο Καθαριότητας 

α. Εκτέλεση εργασιών καθαριότητας των κοινοχρή¬ 
στων χώρων μέσα στην περιφέρεια του Δήμου (δρόμοι, 
πλατείες, ακτές, πλαζ, χείμαρροι, πάρκα κ.λπ.). 

β. Εκτέλεση εργασιών αποκομιδής, μεταφοράς και 
απόρριψης απορριμμάτων (προερχόμενα από οικίες, κα¬ 
ταστήματα, επιχειρήσεις, κοινόχρηστους χώρους). 

4. Συνεργείο Πρασίνου 

Εκτέλεση εργασιών ανάπτυξης πρασίνου δηλαδή συ¬ 
ντήρησης, καθαριότητας, φυτοπροστασίας, βελτίωσης 
και επέκτασης των χώρων πρασίνου καθώς και των υπαί¬ 
θριων χώρων γενικότερα μέσα στα όρια του Δήμου (πάρ¬ 
κα, κήποι, άλση, παιδικές χαρές, δενδροστοιχίες, παρτέ¬ 
ρια κ.λπ.). 

5. Συνεργείο ηλεκτροφωτισμού, σήμανσης οδών 
Εκτέλεση εργασιών με αυτεπιστασία ή επίβλεψη εργα¬ 
σιών που ανατίθενται σε τρίτους που περιλαμβάνουν: 

α. Την επέκταση, συντήρηση, επισκευή και βελτίωση 
του δικτύου ηλεκτροφωτισμού των οδών και γενικά των 
κοινοχρήστων υπαιθρίων χώρων του Δήμου καθώς και 
του φωτισμού για την ανάδειξη των δημοτικών κτιρίων, 
μνημείων και αρχαιολογικών χώρωντης περιοχής του Δή¬ 
μου. 

β. Την επέκταση, συντήρηση και επισκευή της σήμαν¬ 
σης και διαγράμμισης οδών για τη ρύθμιση της κυκλοφο¬ 
ρίας στην περιοχή του Δήμου. 

γ. Την εγκατάσταση και συντήρηση κάθε είδους πληρο¬ 
φοριακών πινεααδων στην περιοχή του Δήμου (πινακίδες 
ονομασίας οδών και πλατειών, αρίθμησης κτιρίων, παρο¬ 
χής πληροφοριών σε θέματα του Δήμου, στάσεων συ¬ 
γκοινωνιακών μέσων κ.λπ.). 

δ. Την τοποθέτηση και συντήρηση προστατευτικών μέ¬ 
σων για την ασφάλεια της κυκλοφορίας των οχη μάτων και 
των πεζών. 

6. Συνεργείο νεκροταφείου 
Εκτέλεση εργασιών που περιλαμβάνουν: 

α. Τη συντήρηση, κατασκευή τάφων και τη συντήρηση 
της τεχνικής υποδομής και 

του πράσινου στους χώρους, τα κτίρια και γενικά στις 
εγκαταστάσεις του νεκροταφείου. 

β. Την καθαριότητα, ευπρέπεια, διακόσμηση κ.λπ. 
στους χώρους του νεκροταφείου, 
γ. Ταφές/εκταφές, 
δ. Τη φύλαξη του νεκροταφείου. 

7. Λειτουργία λεωφορείου για μεταφορά μαθητών και 
εξυπηρέτηση λοιπών παρεμφερών αναγκών του Δήμου. 

ΚΕΦΑΛΑΙΟ Γ: ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 
Άρθρο 11 

Αρμοδιότητες Προϊσταμένων 

Ο Προϊστάμενος μιας διοικητικής ενότητας ευθύνεται 
έναντι του Δημάρχου για την αποτελεσματική και αποδο¬ 
τική εκτέλεση των λειτουργιών της ενότητας, προγραμ¬ 
ματίζοντας, οργανώνοντας, στελεχώνοντας, συντονίζο¬ 
ντας και ελέγχοντας τις επί μέρους δραστηριότητες, έτσι 
ώστε να εκπληρώνονται οι περιοδικοί (τακτικοί και στρα¬ 
τηγικοί) στόχοι του Δήμου που περιλαμβάνονται στα αντί¬ 
στοιχα προγράμματα δράσης. 

Ειδικότερα ο προϊστάμενος: 

α. Διατυπώνει τους στόχους και τα προγράμματα δρά¬ 


σης της διοικητικής ενότητας καθώς και τους αντίστοι¬ 
χους προϋπολογισμούς, σε συνεργασία με την Οικονομι¬ 
κή Υπηρεσία. 

β. Φροντίζει για την υλοποίηση των κατά περίπτωση 
αποφάσεων των ιεραρχικά ανωτέρων διοικητικών επιπέ¬ 
δων. 

γ. Στελεχώνει, οργανώνει, συντονίζει και ελέγχει τις 
δραστηριότητες της διοικητικής ενότητας με τρόπο ώστε 
να υλοποιούνται αποτελεσματικά τα προγράμματα δρά¬ 
σης και οι κατά περίπτωση αποφάσεις ή εντολές. 

δ. Εποπτεύει, αξιολογεί και προσανατολίζει το προ- 
σο πικό της διοικητικής ενότητας, μεριμνώντας για την 
ανάπτυξη και επιμόρφωση του, τη βελτίωση των συνθη¬ 
κών εργασίας και τη διατήρηση αρμονικών εργασιακών 
σχέσεων. 

ε. Μεριμνά για την κατάρτιση του κανονισμού λειτουρ¬ 
γίας της διοικητικής ενότητας, εισηγείται μεταβολές των 
διατάξεωντου και παρακολουθεί την κανονική εφαρμογή 
των εγκεκριμένων κανονισμών. 

στ. Προετοιμάζει τους απολογισμούς δράσης και οικο¬ 
νομικούς απολογισμούς, σε συνεργασία με την Οικονομι¬ 
κή Υπηρεσία. Καταρτίζει μηνιαίους απολογισμούς δρά¬ 
σης και αναφέρει ιεραρχικά για τις υποθέσεις που εκκρε- 
μούν και τις αποκλίσεις από τον προγραμματισμό. 

ζ. Διατυπώνει εισηγήσεις σχετικές με προτάσεις, εναλ¬ 
λακτικές λύσεις, στόχους, μεθοδολογίες και προγράμμα¬ 
τα δράσης που αναφέρονται στις λειτουργίες της διοικη¬ 
τικής ενότητας. 

η. Παραλαμβάνει την αλληλογραφία που σχετίζεται με 
τις αρμοδιότητες της διοικητικής μονάδας του και την 
διανέμει στις αρμόδιες υπηρεσιακές μονάδες ή υπαλλή¬ 
λους. 

θ. Έχειτην ευθύνη ελέγχου και θεώρησης όλωντων εγ¬ 
γράφων των υπαλλήλων της διοικητικής μονάδας που 
εποπτεύει καθώς και των εισηγήσεων τους προς τα ανώ¬ 
τερα διοικητικά επίπεδα (όλα τα έγγραφα, καταστάσεις 
κ.λπ. του Δήμου μονογραφούνται από τον αρμόδιο υπάλ¬ 
ληλο). 

ι. Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά επι¬ 
πέδων με ενυπόγραφη πάντοτε σημείωση του στα σχετι¬ 
κά έγγραφα και παράλληλη υποχρέωση έγκαιρης και αι¬ 
τιολογημένης ενημέρωσης του ανώτερου ιεραρχικά επι¬ 
πέδου. 

ια. Εισηγείται συστήματα ενημέρωσης των δημοτών 
σχετικά με τις προσφερόμενες υπηρεσίες, τα δικαιώματα 
και τις υποχρεώσεις τους έναντι του Δήμου. 

ιβ. Συγκεντρώνει στοιχεία χρήσιμα για τον προγραμμα¬ 
τισμό και απολογισμό των δραστηριοτήτων της διοικητι¬ 
κής μονάδας του. 

ιγ. Συνεργάζεται με προϊσταμένους άλλων διοικητικών 
ενοτήτων των υπηρεσιών ή θυγατρικών φορέων του Δή¬ 
μου ή άλλων διαδημοτικών φορέων για το συντονισμό και 
την ολοκλήρωση των λειτουργιών της. 
ιδ. Συνεργάζεται με άλλους φορείς εκτός Δήμου, 
ιε. Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, ελ¬ 
ληνικό και διεθνές περιβάλλον, που έχουν σχέση με τις 
λειτουργίες της διοικητικής ενότητας. Ενημερώνει το 
προσωπικό και μεριμνά για την τήρηση των νομικών δια¬ 
τάξεων, την εφαρμογή καινοτομιών και την προσαρμογή 
της λειτουργίας της διοικητικής μονάδας στις εξελίξεις 
του εξωτερικού περιβάλλοντος, 
ιστ. Μεριμνά για τη βελτίωση της αποτελεσματικότητας 

της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση του πολίτη και την κα¬ 
λύτερη ανταπόκριση της διοικητικής μονάδας στις τοπι¬ 
κές ανάγκες. 

Άρθρο 12 

Μεταβατικές Διατάξεις 

Όσες αρμοδιότητες δεν περιλαμβάνονται σ’ αυτόν τον 
Οργανισμό και οι οποίες είχαν κατά καιρούς με νόμους ή 
με Προεδρικά Διατάγματα ή με Υπουργικές Αποφάσεις 
παραχωρηθεί από την Κεντρική Διοίκηση στους Δημάρ¬ 
χους εξακολουθούν να ασκούνται από τις αρμόδιες κατά 
περίπτωση υπηρεσίες της Πρωτοβάθμιας Αυτοδιοίκησης 
μέχρι νεωτέρας και διαφορετικής από την ισχύουσα, νο¬ 
μοθετικής ρύθμισης. 

ΚΕΦΑΛΑΙΟ Δ: ΟΡΓΑΝΙΚΕΣ ΘΕΣΕΙΣ 

Άρθρο 13 
Ειδικές θέσεις 

Μία (1) θέση Ειδικού Συνεργάτη ή Ειδικού Συμβούλου ή 
Επιστημονικού Συνεργάτη (άρθρο 67 του Ν. 1416/86 
όπως τροποποιήθηκε με το άρθρο 26 του Ν. 1832/89 και 
το άρθ. 12 του Ν. 2130/93 και το άρθ. 57 του Ν. 2218/94). 

Άρθρο 14 
Θέσεις Δικηγόρων 

Μία (1) θέση Δικηγόρου όπως διέπεται από τις διατά¬ 
ξεις του άρθρου 245 και επόμενα του Ν. 1188/81, όπως 
τροποποιήθηκε με το άρθ. 26 του Ν. 1832/89. 

Άρθρο 15 

Τακτικές οργανικές θέσεις με σχέση εργασίας Δημοσίου 
Δικαίου 

Οι θέσειςτων κατηγοριών ΠΕ, ΤΕ καιΔΕ κατατάσσονται 
στους βαθμούς Δ (εισαγωγικός),Γ, Β και Α (καταληκτι¬ 
κός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού του προσωπικού στις οργανι¬ 
κές θέσεις περιγράφονται στο Π.Δ. 37α/87 και το Π.Δ. 
22/90. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΠΕΙ 

Διοικητικών-Οικονομικών 

4 (τέσσερις) 

ΠΕ3 

Πολιτικών Μηχανικών 

4 (τέσσερις) 

ΠΕ4 

Αρχιτεκτόνων Μηχανικών 

1 (μία) 

ΠΕ5 

Ηλεκτρ/γων ή Μηχ/γων ή 



Ηλεκτρ/γων - Μηχ/γων 

1 (μία) 

ΠΕ7 

Χημικών Μηχανικών 

1 (μία) 

ΠΕ9 

Γ εωπόνων 

1 (μία) 

ΠΕ11 

Πληροφορικής 

1 (μία) 


ΣΥΝΟΛΟ 

13 (δέκα τρεις) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος 


Θέσεις 

ΤΕ2 

Κοινωνικών Λειτουργών 

1 (μία) 

ΤΕ17 

Διοικητικών - Λογιστών 

1 (μία) 

ΤΕ22 

Διοίκηση Μονάδων Τοπικής 



Αυτοδιοίκησης 

1 (μία) 


ΣΥΝΟΛΟ 

3 (τρεις) 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 


Θέσεις 

ΔΕΙ 

Διοικητικών 

5 (πέντε) 

ΔΕ6 

Σχεδιαστών - Γραφίστες 

1 (μία) 

ΔΕ23 

Ειδικού Προσωπικού 



(Δημοτική Αστυνομία) 

2 (δυο) 

ΔΕ24 

Ηλεκτρολόγων 

1 (μία) 

ΔΕ28 

Χειριστή Μηχ/των'Εργων 

1 (μία) 

ΔΕ29 

Οδηγών Αυτοκινήτων 

1 (μία) 

ΔΕ30 

Τεχνιτών (Υδραυλικός) 

1 (μία) 

ΔΕ38 

Προσωπικού Η/Υ (χειριστή 



Ηλεκτρ. Υπολογιστή) 

1 (μία) 


ΣΥΝΟΛΟ 

13 (δέκα τρεις) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος 


Θέσεις 

ΥΕ1 

Κλητήρων - θυρωρών - 



Γ ενικών Καθηκόντων 

1 (μία) 

ΥΕ16 

Καθαριστριών 

1 (μία) 

ΥΕ16 

Εργατών Γενικά 

4 (τέσσερις) 


ΣΥΝΟΛΟ 

Αρθρο 16 

6 (έξι) 

Προσωρινές προσωποπαγείς οργανικές θέσεις με σχέ- 


ση εργασίας Δημόσιου Δικαίου 

Κλάδος 


Θέσεις 

ΤΕ19 

Τεχνικών πτυχιούχων 
Ανωτέρω Τεχνικών και 



Επαγγελματικών Σχολών 

1 (μία) 

ΔΕ 15 

Εισπρακτόρων Εσόδων ΟΤΑ 



(Δημοτικός Εισπράκτορας) 

1 (μία) 


ΣΥΝΟΛΟ 

2 (δύο) 


Οι προηγούμενες θέσεις κενούμενες με οποιονδήποτε 
τρόπο καταργούνται. 

Άρθρο 17 

Θέσεις Προϊσταμένων 

Στις διοικητικές ενότητες των υπηρεσιών του Δήμου οι 
προϊστάμενοι επιλέγονται από τους εξής κλάδους: 

- Στο Τμήμα Διοικητικών και Οικονομικών Υπηρεσιών 
προΐσταται μόνιμος υπάλληλος του κλάδου ΠΕΙ και ελ¬ 
λείψει αυτού του κλάδου ΤΕ17 ή ΤΕ22 και ελλείψει αυτού 
του κλάδου ΔΕΙ. 

- Στο Τμήμα Τεχνικών Υπηρεσιών και Περιβάλλοντος 
προΐσταται μόνιμος υπάλληλος του κλάδου ΠΕ3 ή του 
κλάδου ΠΕ4 ή του κλάδου ΠΕ7 και ελλείψει αυτού του 
κλάδου ΤΕ4. 

Τον προϊστάμενο Τμήματος που απουσιάζει ή κωλύεται 
αναπληρώνει στα καθήκοντα του ο ανώτερος κατά βαθμό 
υπάλληλος και ο αρχαιότερος, που υπηρετεί στην ίδια ορ¬ 
γανωτική μονάδα και εφόσον ο κλάδος στον οποίο ανήκει 
προορίζεται για κατάληψη θέσεων προϊσταμένων. 

Άρθρο 18 

Προσωπικό εποχιακών κ.λπ. αναγκών 

Συνιστώνται οκτώ (8) θέσεις με σχέση εργασίας ιδιωτι¬ 
κού δικαίου ορισμένου χρόνου, για την αντιμετώπιση επο¬ 
χιακών ή άλλων περιοδικών ή πρόσκαιρων αναγκών 
(Ν.2503/97, άρθρο 38 παρ. 12) με τις εξής ειδικότητες: Δι¬ 
οικητικού (ΔΕΙ) 1 θέση, Ξεναγών (ΔΕ) 1 θέση, Εργατών γε¬ 
νικά (ΥΕ 16) 4 θέσεις, Εργατών Καθαριότητας (ΥΕ 16) 6 θέ¬ 
σεις, Οδηγού αυτ/του (ΔΕ29) 2 θέσεις, Χειριστή Μηχ/των 
Έργων (ΔΕ28), 2 θέσεις, Υδραυλικών (ΔΕ30), 3 θέσεις Χει¬ 
ριστή πολύ μηχανημάτων (ΘΟΒ) 1 θέση, Ηλεκτρολόγων 
(ΔΕ24) 1 θέση και 1 θέση (ΤΕ13) Τεχνολόγου Γεωπονίας. 

Η πλήρωση των θέσεων αυτών θα γίνεται σύμφωνα με 
ης ισχύουσες κάθε φορά διατάξεις και εγκυκλίους οδη¬ 
γίες που αφορούν στο προσωπικό αυτό. 

Άρθρο 19 
Τελικές διατάξεις 

α. Κατά την έναρξη της ισχύος του παρόντος Οργανι¬ 
σμού οι υπηρετούντες υπάλληλοι κατατάσσονται στις 
αντίστοιχες θέσεις των σχετικών κλάδων. 

β. Η κατανομή του προσωπικού στις επί μέρους διοικη¬ 
τικές μονάδες γίνεται με απόφαση του Δημάρχου, μετά 
από σχετική εισήγηση των προϊσταμένων και του Συμ¬ 
βουλίου Συντονισμού, λαμβάνοντας υπόψη τις λειτουργι¬ 
κές ανάγκες των μονάδων, τα προσόντα, την πείρα και τις 
ειδικές γνώσεις των υπαλλήλων. 

γ. Η ισχύς του παρόντος Οργανισμού αρχίζει απάτη δη¬ 
μοσίευση του στην Εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

δ. Λεπτομερέστερες περιγραφές αρμοδιοτήτων μπο¬ 
ρούν να γίνουν με τη σύνταξη κανονισμών λειτουργίας. 

Άρθρο 20 

Ακροτελεύτιο άρθρο: Κάλυψη δαπάνης 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κωδικούς 
Αριθμούς για την κάλυψη της μισθοδοσίας του υπάρχο- 
ντος προσωπικού. Η μελλοντική επιβάρυνση του προϋπο¬ 
λογισμού του Δήμου από την απόφαση αυτή δεν είναι δυ¬ 
νατό να υπολογιστεί. 

Η απόφαση αυτή να δημπσιευθεί στην Εφημερίδα της 
Κυβερνήσεως. 

Ξάνθη, 20 Οκτωβρίου 2003 

Με εντολή Γ ενικού Γ ραμματέα Περιφέρειας 
Η Διευθύντρια 
ΚΩΣΤΑΝΤΖΑ ΒΑΓΓΛΗ 

-♦- 

Αριθ. 11196 (3) 

Σύσταση Νομικού Προσώπου με την επωνυμία «Πολιτι¬ 
στικός Οργανισμός Δήμου Μεγίστης (Π.Ο.Δ.)» Ν. Δω- 
δεκανήσου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2539/97 και του Ν. 2503/97. 

2. Του άρθρου 1 του Ν. 2647/98. 

3. Το άρθρο 203 του Π.Δ. 410/95 (ΔΚΚ). 

4. Την4699/Β'/29.8.97 (ΦΕΚ891/τ. Β79.10.97) απόφαση 
Γενικού Γραμματέα Περιφέρειας Νοτίου Αιγαίου «Περί 
μεταβίβασης δικαιώματος υπογραφής στους Προϊσταμέ¬ 
νους Δ/νσεων και Τ μημάτωντης Γενικής Δ/νσης της Περι- 
φέ-ρειας στο Νομό Δωδ/σου». 

5. Την 72/2003 απόφαση του Δημοτικού Συμβουλίου 
Μεγίστης, αποφασίζουμε: 

Εγκρίνουμε τη σύσταση Νομικού Προσώπου με την 
επωνυμία «Πολιτιστικός Οργανισμός Δήμου Μεγίστης 
(Π.Ο.Δ.)», ο σκοπός, η διοίκηση και οι πόροι του οποίου 
ορίζονται με τα παρακάτω άρθρα: 

Άρθρο 1 

Ιδρύεται Πολιτιστικός Οργανισμός Δήμου Μεγίστης με 
την ονομασία «ΜΕΓΙΣΤΕΥΣ». 


Άρθρο 2 

ΣΚΟΠΟΙ ΚΑΙ ΜΕΣΑ 

Σκοπός του Πολιτιστικού Οργανισμού είναι: 

Α) Η ανάπτυξη και η εξύψωση της πνευματικής και πο¬ 
λιτιστικής γενικά στάθμης των κατοίκων. 

Β) Η καλλιέργεια του καλλιτεχνικού αισθήματος και η 
οργάνωση ψυχαγωγικών εκδηλώσεων για τους κατοί¬ 
κους και επισκέπτες του Δήμου. 

Γ) Η προβολή και διαφήμιση του Δήμου στο εσωτερικό 
και εξωτερικό. 

Δ) Η προστασία και η διατήρηση του φυσικού και πολι¬ 
τιστικού περιβάλλοντος της περιοχής. 

Άρθρο 3 

ΠΟΡΟΙ ΤΟΥ ΠΟΛΙΤΙΣΤΙΚΟΥ ΟΡΓΑΝΙΣΜΟΥ 

Πόροι του Πολιτιστικού Οργανισμού είναι: 

Α) Η ετήσια επιχορήγηση του Δήμου Μεγίστης που θα 
είναι ελάχιστη και θα ορίζεται από το Δημοτικό Συμβούλιο 
ανάλογα με τις ανάγκες του Πολιτιστικού Οργανισμού, 
για κάθε έτος. 

Β) Κάθε φύσεως συνδρομές, εισφορές, δωρεές, κλη¬ 
ρονομιές, κληροδοσίες και επιχορηγήσεις. 

Γ) Εισπράξεις από τις δραστηριότητες του. 

Άρθρο 4 

Ο Πολιτιστικός Οργανισμός Δήμου Μεγίστης, διοικείται 
από το Διοικητικό Συμβούλιο που απαρτίζεται από 7 μέλη 
τα οποία μαζί μετους αναπληρωτέςτους ορίζονται απότο 
Δημοτικό Συμβούλιο. 

Μέλη του Διοικητικού Συμβουλίου είναι ο Δήμαρχος και 
τρεις (3) δημοτικοί σύμβουλοι ή αν δεν ορισθεί ο Δήμαρ¬ 
χος τέσσερις δημοτικοί σύμβουλοι και τρεις (3) δημότες 
ή κάτοικοι του Δήμου Μεγίστης που έχουν ανάλογη επαγ¬ 
γελματική ή κοινωνική δράση ή ειδικές γνώσεις ανάλογα 
με τον σκοπό του Νομικού Προσώπου. 

Πρόεδρος του Διοικητικού Συμβουλίου είναι ο Δήμαρ¬ 
χος, άλλο μέλος αιρετό ή μη που ορίζεται από αυτόν. 

Ένα από τα μέλη του εκλέγεται από το Διοικητικό Συμ¬ 
βούλιο ως Αντιπρόεδρος. 

Η εκλογή των μελών του Διοικητικού Συμβουλίου γίνε¬ 
ται κάθε δύο (2) χρόνια και λήγει σε κάθε περίπτωση με 
την εγκατάσταση των νέων μελών. 

Το Διοικητικό Συμβούλιο εκλέγει Αντιπρόεδρο και 
Γ ραμματέα από τους Δημοτικούς Συμβούλους μέλη του 
με μυστική ψηφοφορία. 

Ο Πρόεδρος και όταν αυτός κωλύεται ή απουσιάζει, ο 
αντιπρόεδρος εκπροσωπεί το Νομικό Πρόσωπο στα δι¬ 
καστήρια και κάθε αρχή. 

Ακροτελεύτιο άρθρο 

Η παρούσα απόφαση προκαλεί δαπάνη σε βάρος του 
προϋπολογισμού του Δήμου Μεγίστης οικονομικό έτος 
2003 το ύψος της οποίας δεν μπορεί να προϋπολογισθεί 
επακριβώς. Το ίδιο ισχύει και για τα επόμενα τέσσερα (4) 
οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 14 Οκτωβρίου 2003 

Με εντολή Γ ενικής Γ ραμματέως Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




